[pic] | EВРОПЕЙСКА КОМИСИЯ |

Брюксел, 28.7.2010

COM(2010)406 окончателен

2010/0217 (NLE)

Предложение за

РЕШЕНИЕ НА СЪВЕТА

за сключване на доброволно споразумение за партньорство между Европейския съюз и Република Камерун относно прилагането на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT)

ОБЯСНИТЕЛЕН МЕМОРАНДУМ

Планът за действие за прилагането на законодателството в областта на горите, управлението и търговията (FLEGT)[1], одобрен от Съвета през 2003 г.[2], предлага пакет от мерки, който включва подкрепа за страните производителки на дървен материал, многостранно сътрудничество за противодействие на търговията с незаконен дървен материал, подкрепа за инициативите на частния сектор и мерки за спиране на инвестиции в дейности, които насърчават незаконното изсичане на горите. Крайъгълният камък на плана за действие е установяването на партньорства по FLEGT между Европейския съюз и страните производителки на дървен материал, с цел спирането на незаконното изсичане на горите. През 2005 г. Съветът прие Регламент (ЕО) № 2173/2005[3], който установява схема на разрешителни и механизъм за проверка на законността на вноса на дървен материал в Европейския съюз.

През декември 2005 г. Съветът даде указания на Комисията да договаря партньорски споразумения със страни производителки на дървен материал, за да изпълни Плана за действие на ЕС за прилагане на законодателството в областта на горите, управлението и търговията (FLEGT) и, по-специално, да насърчи търговията с проверен законен дървен материал, внесен в Европейския съюз от такива страни партньори[4]. Партньорското споразумение с Камерун е третото от този вид, което ще бъде договорено, след споразуменията с Гана и Република Конго.

Комисията започна преговори с Камерун през ноември 2007 г. Оттогава преговорите отбелязаха напредък, като се проведоха четири преки заседания и шестнадесет заседания на ниво технически експерти, проведени чрез видео конферентна връзка. По време на преговорите Комисията бе подпомагана от редица държави-членки. Комисията информираше Съвета относно развитието на преговорите през целия период посредством редовни доклади до Работната група по горите и до ръководителите на мисията на ЕС и представителите в Камерун. След всяко заседание страните организираха открити за обществеността срещи за информиране на заинтересованите страни относно развитието на преговорите. В допълнение Камерун възприе подход, основан на засилено участие, включвайки гражданското общество и частния сектор в разработването на споразумението.

Споразумението разглежда всички елементи, съдържащи се в указанията за водене на преговори на Съвета. По-специално споразумението създава рамката, институциите и системите за схемата на разрешителни за FLEGT. То определя контрола върху веригата за доставки, правната рамка на изпълнението и изискванията за независим одит на системата. Те са изложени в приложения към споразумението, които дават подробно описание на структурите, които ще са в основата на удостоверяването на законосъобразността, предложена посредством издаването на разрешително за FLEGT. Камерун разви своето определение за приложимото законодателство посредством интензивни консултации със заинтересованите страни. То включва законови и подзаконови актове, предоставящи права за добив, управление на горите, законодателство в областта на околната среда, законодателство в областта на производствената дейност и трудово законодателство, фискални изисквания, зачитане на правата на стопанисване и ползване на съседните общности и други социални задължения, посочени в законодателството в областта на горите, както и разпоредби, регулиращи търговската дейност и изискванията за износната търговия.

Споразумението излиза извън ограничения обхват на продуктите, предложени в приложение ІІ на Регламент (ЕО) № 2173/2005 („Регламент FLEGT“), като обхваща търговията с всички изделия от дървен материал и по този начин задължава Камерун да изгради система, която ще осигури гаранции за Европейския съюз, че всички горски продукти от Камерун са законно добити и произведени, и че те оказват положително и устойчиво въздействие върху растежа на Камерун.

Споразумението предвижда контрол на вноса на границите на Европейския съюз, както е установено с Регламент FLEGT и свързания с него Регламент (ЕО) № 1024/2008 за прилагането му. Споразумението включва описание на разрешителното за FLEGT на Камерун, което е във формата, посочен в регламента за прилагането.

Споразумението създава механизъм за диалог и сътрудничество по FLEGT с Европейския съюз под формата на съвместен съвет за прилагането и консултативен орган, известен като съвместен мониторингов комитет. То също така установява принципите на участие на заинтересованите лица, на социална защита и на прозрачност при наблюдението на въздействията и докладването.

Споразумението определя времевия график и процедурите за влизане в сила на споразумението и за прилагане на схемата на разрешителни. Тъй като Камерун ще осъвремени и видоизмени своята регулаторна система и системата за управление на информацията, ще въведе по-всеобхватен контрол върху веригата за доставки и независимо удостоверяване на спазването на законодателството, ще са нужни няколко години, за да бъдат разработени и изпитани новите системи и да се изгради капацитет от страна на правителството, гражданското общество и частния сектор за предвидените цели. Очаква се схемата на разрешителни за FLEGT да започне да функционира пълноценно до началото на 2012 г. Преди ЕС да започне приемането на разрешителни за FLEGT, схемата за разрешителни ще бъде оценена въз основа на зададени критерии. Стъпките и процесът за това са определени в споразумението и неговите приложения.

2010/0217 (NLE)

Предложение за

РЕШЕНИЕ НА СЪВЕТА

за сключване на доброволно споразумение за партньорство между Европейския съюз и Република Камерун относно прилагането на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз, и по-специално първите алинеи от член 207, параграфи 3 и 4 във връзка с член 218, параграф 6, букви а) и х) и член 218, параграф 7 от него,

като взе предвид предложението на Европейската комисия,

като взе предвид съгласието на Европейския парламент[5],

като има предвид, че:

(1) През май 2003 г. Европейската комисия публикува План за действие на ЕС за прилагане на законодателството в областта на горите, управлението и търговията (FLEGT)[6], в който призовава за мерки за борба с незаконното изсичане на горите посредством разработването на доброволни споразумения за партньорство със страните производителки на дървен материал. Заключенията на Съвета относно плана за действие бяха приети през октомври 2003 г.[7], а Парламентът прие резолюция по този въпрос на 11 юли 2005 г.[8]

(2) В съответствие с Решение 2010/XXX на Съвета от […][9], доброволното споразумение за партньорство между Европейския съюз и Република Камерун относно прилагането на законодателството в областта на горите, управлението и търговията с дървен материал и изделия от дървен материал, внасяни в Европейския съюз бе подписано на […], при условие, че сключването му ще стане на по-късна дата.

(3) Споразумението следва да бъде сключено,

ПРИЕ НАСТОЯЩОТО РЕШЕНИЕ:

Член 1

Споразумението между Европейския съюз и Република Камерун относно прилагането на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT), се одобрява от името на ЕС.

Текстът на споразумението е приложен към настоящото решение.

Член 2

Председателят на Съвета e упълномощен да посочи лицето, което е оправомощено да извърши нотифицирането, предвидено в член 31 от споразумението, така че то да ангажира Европейския съюз.

Член 3

ЕС ще бъде представен от представители на Комисията в съвместния съвет за прилагането и съвместния мониторингов комитет, създадени в съответствие с член 19 от споразумението.

Държавите-членки могат да участват в заседанията като членове на делегацията на ЕС.

Член 4

За целите на изменението на приложенията към споразумението въз основа на член 29 от него Комисията е упълномощена в съответствие с процедурата, предвидена в член 11, параграф 3 от Регламент (ЕО) № 2173/2005, да одобри тези изменения от името на Европейския съюз.

Член 5

Настоящото решение влиза в сила в деня на приемането му.

Член 6

Настоящото решение се публикува в Официален вестник на Европейския съюз .

Съставено в Брюксел,

За Съвета

Председател

ПРИЛОЖЕНИЕ ДОБРОВОЛНО СПОРАЗУМЕНИЕ ЗА ПАРТНЬОРСТВО МЕЖДУ ЕВРОПЕЙСКИЯ СЪЮЗ И РЕПУБЛИКА КАМЕРУН ОТНОСНО ПРИЛАГАНЕ НА ЗАКОНОДАТЕЛСТВОТО В ОБЛАСТТА НА ГОРИТЕ, УПРАВЛЕНИЕТО И ТЪРГОВИЯТА С ДЪРВЕН МАТЕРИАЛ И ИЗДЕЛИЯ ОТ ДЪРВЕН МАТЕРИАЛ, ВНАСЯНИ В ЕВРОПЕЙСКИЯ СЪЮЗ (FLEGT[10]),

ЕВРОПЕЙСКИЯТ СЪЮЗ, от една страна,

И РЕПУБЛИКА КАМЕРУН, наричана по-долу „Камерун“

от друга страна,

заедно наричани по-долу „страните“ ,

КАТО ВЗЕХА ПРЕДВИД споразумението за партньорство между членовете на Групата страни от Африка, Карибите и Тихоокеанския басейн, от една страна, и Общността и нейните държави-членки, от друга страна, сключено в Котону (Бенин) на 23 юни 2000 г.[11] и преразгледано в Люксембург на 23 юни 2005 г., наричано по-долу „споразумението от Котону“,

КАТО ВЗЕХА ПРЕДВИД Конвенцията за международната търговия със застрашени видове от дивата фауна и флора (CITES), и по-специално на изискването за това, разрешителните за износ, издавани от страни по CITES за екземпляри от видовете, посочени в приложения I, II или III, да бъдат издавани само при определени условия, а именно сдобиването с екземплярите да не се осъществява в разрез със законите за опазване на фауната и флората на тази държава,

КАТО ВЗЕХА ПРЕДВИД законодателството на Камерун в областта на горите, и по-специално Кодекса за горите и другото съответно законодателство, приложимо за горския сектор,

КАТО ВЗЕХА ПРЕДВИД Регламент (ЕО) № 2173/2005 на Съвета от 20 декември 2005 г. за установяването на схема на разрешителни FLEGT за вноса на дървесина в Европейската общност[12],

КАТО ИМАТ ПРЕДВИД, че съобщението на Комисията до Съвета и Европейския парламент относно план за действие на Европейския съюз за прилагане на законодателството в областта на горите, управлението и търговията (FLEGT)[13] е първа стъпка към решаване на неотложния въпрос с незаконното изсичане на гори и свързаната с това търговия;

КАТО ИМАТ ПРЕДВИД декларацията на министрите от Яунде от 16 октомври 2003 г. относно прилагането на законодателството в областта на горите и управлението;

КАТО ИМАТ ПРЕДВИД съвместната декларация от 28 септември 2007 г., подписана в Яунде между Камерун и Европейската комисия относно преговорите за доброволно споразумение за партньорство във връзка с инициативата FLEGT;

КАТО ИМАТ ПРЕДВИД правно необвързващата официална декларация за принципите на глобален консенсус по стопанисването, съхраняването и устойчивото развитие на всички видове гори, приета на 14 август 1994 г., и приемането на 31 януари 2008 г. от Общото събрание на ООН на правно необвързващия инструмент за всички видове гори[14];

КАТО ИМАТ ПРЕДВИД принципите от Парижката декларация за ефективност на помощта за развитие, приети на форума на високо равнище на Организацията за сътрудничество и икономическо развитие (ОИСР) в Париж на 2 март 2005 г., подсилени с програмата за действие от Акра от септември 2008 г. и потвърдени от страните по нея;

КАТО ИМАТ ПРЕДВИД значението, което страните отдават на целите за развитие, договорени на международно ниво, и Целите на хилядолетието за развитие на ООН;

КАТО СЪЗНАВАТ значимостта на принципите, заложени в Декларацията от Рио де Жанейро относно околната среда и развитието от 1992 г. в контекста на опазването и устойчивото управление на горите, и по-специално принцип 10 относно значението на повишаването на обществената осведоменост и участието на обществеността в дискусии, свързани с околната среда, и принцип 22 относно жизненоважната роля на коренното население и другите местни общности в управлението на околната среда и развитието;

РЕШЕНИ да работят за максимално намаляване на отрицателните последици за местните и коренни общности и бедното население, които могат да произтекат пряко от прилагането на настоящото споразумение;

КАТО ПОТВЪРЖДАВАТ значението, което страните отдават на принципите и правилата, ръководещи многостранните системи за търговия, и по-специално правилата и задълженията по Общото споразумение за митата и търговията от 1994 г. и по другите многостранни споразумения от приложение ІА към Споразумението от Маракеш от 15 април 1994 г. за установяване на Световната търговска организация (СТО), както и необходимостта от тяхното прилагане;

КАТО ИМАТ ПРЕДВИД постоянните усилия на Камерун за цялостно насърчаване на устойчивото управление на горите и фауната, полагани на цялата национална територия, и по-специално с цел да се гарантира законността на целия поток от дървен материал;

КАТО ИМАТ ПРЕДВИД значението, което страните отдават на участието на гражданското общество, участниците от частния сектор и местното население, включително коренното население, на успеха на политиката за управление на горите, по-специално чрез допитване до обществеността и информиране на обществеността.

СЕ СПОРАЗУМЯХА ЗА СЛЕДНОТО:

Член 1

Определения

За целите на настоящото споразумение се прилагат следните определения:

а) „дървен материал и изделия от дървен материал“: изделията, посочени в приложение I-А;

б) „дървен материал и изделия от дървен материал, преминаващи транзитно“: дървен материал и изделия от дървен материал с произход от трета държава под митнически контрол на територията на Камерун, и които излизат от нея под същата форма, като запазват своя произход;

в) „внос в Европейския съюз“: пускане в свободно обращение на дървен материал и изделия от дървен материал в Европейския съюз по смисъла на член 79 от Регламент (ЕИО) № 2913/1992 от 12 октомври 1992 година относно създаване на Митнически кодекс на Общността[15] , като тези изделия не могат да се класифицират като „стоки с нетърговски характер“ съгласно определението в член 1, точка 6 от Регламент (ЕИО) № 2454/93 на Комисията от 2 юли 1993 година за определяне на разпоредби за прилагане на Регламент (ЕИО) № 2193/92 на Съвета за създаване на Митнически кодекс на Общността[16];

г) „пускане в свободно обращение“ : митнически режим на Европейския съюз, който придава на необщностните стоки митнически статус на общностни стоки (с позоваване на Регламент (ЕО) № 2913/92 относно създаване на Митнически кодекс на Общността), който включва: събирането на дължимите вносни мита; събирането, ако е уместно, на други налози; прилагането на мерки за търговска политика, както и на мерки за забрана или ограничение; и изпълнението на другите формалности, предвидени при вноса на стоки;

д) „износ“: физическото напускане или изнасяне от територията на Камерун на дървен материал и изделия от дървен материал, произведени или придобити в Камерун, с изключение на транзитно превозван дървен материал и изделия от дървен материал на територията на Камерун под контрола на митническите органи на Камерун;

е) „код по ХС“: четирицифрен код, установен в Хармонизираната система за описание и кодиране на стоките, създадена с Международната конвенция за Хармонизираната система за описание и кодиране на стоките на Световната митническа организация, в съответствие с комбинираните номенклатури на Европейския съюз и на Икономическата и валутна общност на Централна Африка (CEMAC);

ж) „разрешително за FLEGT“: разрешително, с което дадена пратка се обозначава като произведена по законен начин и е удостоверена в съответствие с установените в настоящото споразумение критерии;

з) „орган за издаване на разрешително“: определеният от Камерун орган за издаване и утвърждаване на разрешителни за FLEGT;

и) „компетентни органи“: органите, определени от държавите-членки на Европейския съюз да проверяват разрешителните за FLEGT;

й) „пратка“ : количеството дървен материал и изделия от дървен материал, обхванати от разрешително за FLEGT, което се изпраща от Камерун от търговец или от превозвач и се представя за пускане в свободно обращение в митническа служба в Европейския съюз;

к) „законно произведен или придобит дървен материал“ : дървен материал, който е добит или е резултат от един или повече производствени процеси, включително внесен дървен материал, в съответствие с всички критерии, заложени в действащите законови и подзаконови разпоредби на Камерун, и приложими към сектора на горите, и е проверен/подложен на контрол съгласно посочените условия в приложение II.

Член 2

Цел

1. Целта на настоящото споразумение е да осигури правна рамка, която да гарантира, че дървеният материал и изделията от дървен материал, обхванати от настоящото споразумение и внесени от Камерун в Европейския съюз, са произведени или придобити по законен начин.

2. В този смисъл страните, inter alia , се споразумяват за следното:

а) да насърчават търговията с дървен материал и изделия от дървен материал;

б) да създадат основа за диалог и сътрудничество;

в) да насърчават развитието на горската промишленост на Камерун, което от своя страна да подобри конкурентоспособността на сектора;

г) да създават и да насърчават благоприятни икономически възможности за местните общности и предприятия;

д) да укрепват капацитета на заинтересованите участници от Камерун, като насърчават създаването на подходящ климат за инвестиране в устойчивото управление на горите.

Член 3

Приложно поле

Настоящото споразумение се прилага за цялото количество дървен материал и изделията от дървен материал, които подлежат на схемата на разрешителни за FLEGT и са посочени в приложение I-А.

Член 4

Схема на разрешителни за FLEGT

1. С настоящото споразумение между страните по споразумението се създава „Схема на разрешителни за прилагане на законодателството в областта на горите, управлението и търговията“ (наричана по-долу „схема на разрешителни за FLEGT“). С нея се установява набор от изисквания и процедури с цел проверяване и удостоверяване, посредством разрешителните за FLEGT, че дървеният материал и изделията от дървен материал, които се изпращат за Европейския съюз, са произведени или придобити по законен начин. Европейският съюз приема такива пратки от Камерун за внос в Европейския съюз само ако те са обхванати от разрешителни за FLEGT.

2. Схемата на разрешителни за FLEGT се прилага по отношение на дървения материал и изделията от дървен материал, посочени в приложение I-А. Дървеният материал и изделията от дървен материал, посочени в приложение I-Б, не могат да се изнасят от Камерун.

3. Страните се споразумяват да предприемат всички необходими мерки за прилагането на схемата за разрешителни за FLEGT.

Член 5

Орган за издаване на разрешителни

1. Камерун определя своя орган за издаване на разрешителни за FLEGT и предоставя на Европейската комисия информация за връзка с него. Двете страни оповестяват тази информация пред обществеността.

2. Органът за издаване на разрешителни проверява дали дървеният материал и изделията от дървен материал са произведени или придобити по законен начин в съответствие със законодателството, посочено в приложение II. Органът, съгласно правилата, посочени в приложение ІІІ-А, издава разрешителни за FLEGT, които обхващат пратки с дървен материал и изделия от дървен материал, произведени или придобити по законен начин в Камерун и предназначени за износ в Европейския съюз.

3 Органът за издаване на разрешителни не издава разрешителни за FLEGT за дървен материал и изделия от дървен материал, които са съставени от или включват дървен материал и изделия от дървен материал, внесени в Камерун от трета държава, под форма, под която законодателството на тази държава забранява износа, или за които има доказателства, че са били произведени или придобити в разрез със законодателството на държавата, от която е получена дървесината.

4. Органът за издаване на разрешителни документира и оповестява публично своите процедури за издаване на разрешителни за FLEGT.

Член 6

Компетентни органи на Европейския съюз

1. Европейската комисия предоставя на Камерун информация за връзка с компетентните органи на всяка държава-членка на Европейския съюз и съответната територия, на която се разпростира тяхната компетентност.

2. Компетентните органи проверяват дали всяка пратка е обхваната от валидно разрешително за FLEGT преди да пуснат пратката в свободно обращение в Европейския съюз. Процедурите, уреждащи пускането в свободно обращение в Европейския съюз на пратки, обхванати от разрешително за FLEGT, са описани в приложение IV.

3. Компетентните органи поддържат актуализиран списък и ежегодно публикуват извлечение от получените разрешителни за FLEGT.

4. В съответствие с националното законодателство относно защитата на данни, компетентните органи предоставят на лица или органи, определени от Камерун като независими одитори, достъп до съответните документи и данни.

5. При все това, дървеният материал и изделията от дървен материал, добити от видовете, посочени в допълненията към Конвенция за международната търговия със застрашени видове от дивата фауна и флора (CITES) и обхванати от разрешително за FLEGT, при влизането им в Европейския съюз се подлагат единствено на проверката, установена в Регламент (ЕО) № 338/97 на Съвета от 9 декември 1996 година относно защитата на видовете от дивата фауна и флора чрез регулиране на търговията с тях, като разрешителното за FLEGT също така удостоверява, че този дървен материал е бил произведен или придобит по законен начин.

Член 7

Разрешителни за FLEGT

1. Разрешителните за FLEGT се издават от органа за издаване на разрешителни като средство за удостоверяване, че дървеният материал и изделията от дървен материал са произведени или придобити по законен начин.

2. Разрешителното за FLEGT се съставя във формуляр на два езика (френски и английски) и се попълва на френски или английски език.

3. По взаимно съгласие страните могат да установяват електронна система за издаване, пренос и получаване на разрешителни за FLEGT.

4. Процедурата за издаване на разрешителни за FLEGT е описана в приложение V.

Член 8

Законно произведен или придобит дървен материал

1. За целите на настоящото споразумение, в член 1, буква к), и в приложение II е дадено определение на законно произведен или придобит дървен материал.

2. В приложение II също така се посочва националното законодателство на Камерун, което трябва да се спазва при издаването на разрешително за FLEGT. То включва „таблици за законност“ с критерии, показатели и точки за проверка, които дават възможност да се установи съответствието с действащото законодателство.

Член 9

Проверка на законността на произведения или придобит дървен материал

1. Камерун привежда в действие система за проверка дали дървеният материал и изделията от дървен материал са били произведени или придобити по законен начин, и гарантира, че за Европейския съюз се изнасят само пратки, за които това е удостоверено. Системата за проверка следва да включва проверки на съответствието, за да се гарантира, че дървеният материал и изделията от дървен материал, предвидени за износ в Европейския съюз, са били произведени или придобити по законен начин и че не се издават разрешителни за FLEGT за пратки от дървен материал, които не са произведени или придобити по законен начин или чийто произход е неизвестен. Системата също така включва процедури за гарантиране, че по веригата за доставки не постъпва дървен материал с незаконен или неизвестен произход.

2. Системата за проверка на законността на дървения материал и изделията от дървен материал е описана в приложение ІІІ-А.

3. Камерун проверява законността на дървения материал и изделията от дървен материал, изнасяни на пазарите извън Европейския съюз, на продаваните на вътрешния пазар, както и на внесения дървен материал и изделия от дървен материал.

Член 10

Консултации относно редовността на разрешителните за FLEGT

1. В случай на предположения за нередно разрешително за FLEGT, съответният компетентен орган може да поиска допълнителна информация от органа за издаване на разрешителни.

2. Ако органът за издаване на разрешителни не отговори в рамките на 21 календарни дни, считано от датата на получаване на искането, ако предоставената допълнителна информация потвърди нередността, или ако информацията в разрешителното не отговаря на пратката, съответният компетентен орган не приема разрешителното за FLEGT и предприема мерки в съответствие с действащото национално законодателство. Този факт се свежда до знанието на органа за издаване на разрешителни.

3. Ако обаче вместо това допълнително предоставената информация от органа за издаване на разрешителни покаже, че разрешителното за FLEGT е редовно, разрешителното за FLEGT се приема и се следват описаните в приложение IV процедури.

Член 11

Независим одитор

1. Страните се договарят относно необходимостта да наемат независим одитор за взаимно съгласувани периоди, който да осигури функционирането и ефективността на схемата за издаване на разрешителни за FLEGT, както е описано в приложение VI.

2. След консултиране с Европейския съюз, Камерун пристъпва към наемането на независимия одитор.

3. Независимият одитор съобщава наблюденията си на страните посредством изчерпателни доклади съгласно описаната в приложение VI процедура.

4. Страните улесняват дейността на независимия одитор, по-специално като осигуряват на своя територия достъп на одитора до информацията, необходима за изпълнението на поставените му задачи. При все това, в съответствие със своето национално законодателство относно защита на данните, страните могат да се въздържат от разкриване на информация, която нямат право да съобщават.

5. Камерун публикува доклада на независимия одитор съгласно условията и механизмите, предвидени в приложения VI и VII.

Член 12

Обмен на информация относно функционирането на схемата за FLEGT

1. Като се има предвид общата цел за запазване на целостта и репутацията на схемата за разрешителни за FLEGT, установена в настоящото споразумение, страните се задължават взаимно да се уведомяват незабавно при възникване на всякакви опасения относно евентуални случаи на измама при използването или издаването на разрешителните за FLEGT, включително за дървен материал и изделия от дървен материал със съмнителен произход от трета държава, и случаи на измамно или нечестно заобикаляне на схемата за разрешителни за FLEGT.

2. По смисъла на настоящия член за заобикаляне на схемата не се счита законно провереният износ на дървен материал и изделия от дървен материал в държави вносителки на дървен материал, различни от държавите-членки на Европейския съюз, с които Камерун поддържа търговски отношения.

Член 13

Влизане в сила на схемата за разрешителни за FLEGT

1. Страните се споразумяват за датата, от която схемата за разрешителни за FLEGT започва да функционира.

2. Преди да започне предоставянето на разрешителни за FLEGT се извършва съвместна техническа оценка, чиито цели и критерии са посочени в приложение VIII.

Член 14

График за прилагане на споразумението

1. Страните се споразумяват за предварителния график за прилагане, установен в приложение ІХ.

2. Съвместният съвет за прилагане на споразумението, предвиден в член 19, който работи чрез Съвместния комитет за надзор, оценява постигнатия напредък по прилагането спрямо на графика, установен в приложение ІХ.

Член 15

Съпътстващи мерки

1. Страните са установили областите, посочени в приложение X, като нуждаещи се от допълнителни технически и финансови ресурси за прилагането на настоящото споразумение.

2. Предоставянето на допълнителните ресурси подлежи на обичайните процедури за отпускане на помощ на Камерун чрез програми на Европейския съюз и на неговите държави-членки, както и на бюджетните процедури на Камерун.

3. Страните отчитат необходимостта от обща договореност, чрез която да се координират финансирането и техническия принос на Европейската комисия и на държавите-членки на Европейския съюз, с цел подпомагане на тези мерки в рамките на Секторната програма в областта на горите и околната среда.

4. Камерун следи за това укрепването на капацитета за прилагане на настоящото споразумение да бъде включено в националните програмни инструменти като Секторната програма в областта на горите и околната среда и стратегиите за намаляване на бедността.

5. Страните следят за това дейностите, свързани с прилагането на настоящото споразумение, да бъдат координирани със съответните инициативи за развитие, например:

а) подкрепата за развитието на местно равнище;

б) насърчаването на индустриализирането на сектора на горите;

в) укрепването на капацитета.

6. Предоставянето на допълнителни ресурси подлежи на процедурите, които уреждат помощта от Европейския съюз, както е предвидено в споразумението от Котону, и на процедурите, които уреждат двустранната помощ от всяка държава-членка на Европейския съюз за Камерун, без да се засягат самите процедури за заинтересованите заемодатели, при спазване на принципите, заложени в Парижката декларация за ефективността на помощите за развитие. В този смисъл, с допълнителните ресурси трябва да бъдат финансирани дейностите, посочени в параграф 5 по-горе, в рамките и логиката на Секторната програма в областта на горите и околната среда.

Член 16

Участие на заинтересованите страни в прилагането на споразумението

1. Камерун провежда редовни консултации със заинтересованите страни от Камерун относно прилагането на настоящото споразумение чрез Национален комитет за надзор или чрез други платформи за съгласуване, в съответствие със своето законодателството относно схемата за горите и фауната, и всички действащи законови и подзаконови актове, които уреждат достъпа до информация, участието на обществеността и достъпа до правосъдие по въпросите, свързани с околната среда.

2. Редът и условията за създаване на Национален комитет за надзор и съответното място на всяка заинтересована страна от Камерун при прилагането на споразумението са описани, inter alia , в приложения III-A, III-Б и X.

3. Европейският съюз провежда редовни консултации със заинтересованите страни относно прилагането на настоящото споразумение в съответствие с Орхуската конвенция от 1998 г. относно достъпа до информация, участието на обществеността в процеса на вземане на решения и достъпа до правосъдие по въпросите, свързани с околната среда, както и относно транспонирането на законодателството на Общността.

Член 17

Клаузи за социална, икономическа и екологична защита на местните и коренни общности

1. С оглед на това евентуалните неблагоприятни последици от схемата за разрешителни за FLEGT за местните и коренни общности да бъдат сведени до минимум, страните се споразумяват да извършват оценка на влиянието на настоящото споразумение върху техния начин на живот.

2. Страните следят по-специално за икономическите и екологични последици от настоящото споразумение за тези общности и предприемат разумни подходящи стъпки за намаляване на неблагоприятните последици.

Член 18

Мерки за стимулиране на достъпа до пазара

Достъпът до пазара на Европейския съюз на дървен материал и изделия от дървен материал, внесени от Камерун, по силата на настоящото споразумение се придружава от действия за насърчаване на достъпа на дървения материал и изделията от дървен материал:

а) насърчаване на политики за възлагане на обществени и частни поръчки, които отчитат усилията за гарантиране на доставки на продукти на горското стопанство със законен произход, и по-специално на дървен материал и изделия от дървен материал;

б) насърчаване на достъпа до европейския пазар на дървен материал и изделия от дървен материал, обхванати от разрешително за FLEGT;

в) насърчаване на международно равнище на системата за проверка на законността, установена в рамките на настоящото споразумение.

Член 19

Институционален инструмент за прилагане на споразумението

1. След ратифицирането на настоящото споразумение страните въвеждат структура за вземане на решения с наименованието „Съвместен съвет за прилагане на споразумението“, наричан по-долу „Съветът“, и консултативна структура с наименование „Съвместен комитет за надзор“ (CКН).

2. Съветът се състои от двама представители, като всяка от страните определя по един. Представителите на страните са упълномощени да упражняват надзор върху прилагането на споразумението и вземат решения с консенсус. Тези решения се приемат под формата на резолюции, подписани от представителите на страните. Съветът отговаря за прилагането на настоящото споразумение. Освен това, Съветът:

а) заседава на дати, взаимно договорени между страните;

б) изготвя свои собствени процедурни правила;

в) публикува годишен доклад, като подробностите по съдържанието на доклада са описани в приложение VІІ към настоящото споразумение;

г) следи за прозрачността на работата на СКН и достъпността на съответната информация и резултати за обществеността;

д) определя реда и условията за уреждане на спорове и участва в търсеното на решения, които да удовлетворяват и двете страни, така че да продължи доброто функциониране на споразумението съгласно член 24;

е) разглежда измененията на разпоредбите от настоящото споразумение и приема измененията на приложенията съгласно член 29.

3. СКН, който е под ръководството на Съвета и чиито членове се определят от страните, осигурява надзора и оценяването на прилагането на настоящото споразумение. Той също така подпомага диалога и обмена на информация между страните. Освен това, СКН:

а) заседава поне два (2) пъти годишно на дати и места, одобрени от Съвета, и отправя консенсусни препоръки на вниманието на Съвета;

б) съставя дневния ред за своята работа и определя мандата за общите действия;

в) изготвя, след потвърждение от Съвета, свои собствени процедурни правила;

г) се председателства по време на заседанията посредством система за съпредседателство;

д) може да сформира работни групи или други помощни органи за областите на дейност, които изискват специфични компетенции.

4. Задачите на СКН са определени в приложение XI към настоящото споразумение.

Член 20

Информация относно прилагането на споразумението

1. Представителите на страните, отговорни за предаване на официалната информация относно прилагането на настоящото споразумение, са:

а) за Камерун: министърът на горите;

б) за Европейския съюз: ръководителят на делегацията на Европейския съюз в Камерун.

2. Страните своевременно си предават необходимата информация за прилагане на настоящото споразумение.

Член 21

Публично оповестена информация

1. Публичното оповестяване на информация се счита за един от основните елементи, предназначени да засилят управлението по прилагане на настоящото споразумение. За да се постигне целта за гарантиране на прозрачността на функционирането на схемата за разрешителни за FLEGT в Камерун и в Европейския съюз, страните се споразумяват да използват най-подходящите механизми за информиране, а именно: печатни и аудиовизуални медии, Интернет, семинари и различни публикации. Подробности относно публичното оповестяване на информация са посочени в приложение VII към настоящото споразумение.

2. Страните също така се споразумяват за правомощията, процедурите и реда и условията за функционирането на Съвета и на Съвместния комитет за надзор да се оповестяват публично.

Член 22

Поверителна информация

1. Всяка страна се съгласява да не разкрива, в границите, наложени от нейните закони, поверителната информация, обменена в рамките на настоящото споразумение. Страните се въздържат от публично разкриване и не позволяват на своите органи, които участват в прилагането на споразумението, да разкриват информация, обменена в съответствие с настоящото споразумение, която представлява търговска тайна или поверителна търговска информация.

2. Без да се засяга параграф 1 по-горе, следната информация не се счита за поверителна:

а) броят на разрешителните за FLEGT, издадени от Камерун и получени от Европейския съюз, както и обемът на дървения материал и изделия от дървен материал, изнесени от Камерун и получени от Европейския съюз;

б) имената и адресите на притежателите на разрешителни за FLEGT и на вносителите.

Член 23

Териториално прилагане

Настоящото споразумение се прилага на територията, спрямо която е приложим Договорът за създаване на Европейския съюз, при условията, залегнали в този договор, от една страна, и на територията на Камерун, от друга страна.

Член 24

Уреждане на спорове

1. Страните се стремят да решават всички спорове относно прилагането или тълкуването на настоящото споразумение чрез незабавни консултации.

2. Ако даден спор не може да се уреди чрез незабавни консултации, страната, която възбужда производството, може да сезира Съвета, който се стреми да предложи на страните начини за разрешаването му. На Съвета се предоставя цялата уместна информация за задълбочен анализ на ситуацията с оглед намиране на приемливо решение. За тази цел Съветът може да сезира СКН по съответния случай. СКН разполага с определен от Съвета срок, в който да представи предложението си за решение пред Съвета, като се стреми да разгледа всички възможности с оглед запазването на доброто функциониране на настоящото споразумение.

3. В случай че Съветът не е в състояние да разреши спора, страните могат:

а) съвместно да поискат помощта или посредничеството на трета страна;

б) в случай че спорът не може да бъде разрешен в съответствие с параграф 3, буква a), да прибягнат до арбитраж.

4. Съветът определя реда и условията за консултации, посредничество и арбитраж в съответствие с договореностите в рамките на споразумението за икономическо партньорство или, в междинния период, в рамките на временното споразумение преди споразумението за икономическо партньорство между Европейския съюз и неговите държави-членки, от една страна, и страната на Централна Африка (Камерун), от друга страна.

Член 25

Суспендиране

1. Всяка страна може да суспендира прилагането на настоящото споразумение. Решението за суспендиране и причините за това решение се съобщават на другата страна в писмен вид.

2. Разпоредбите на настоящото споразумение спират да се прилагат 90 календарни дни след това уведомление.

3. Прилагането на настоящото споразумение се възстановява 30 календарни дни след като страната, която е суспендирала неговото прилагане, уведоми другата страна, че причините за суспендирането вече не съществуват.

Член 26

Приложения

Приложенията към настоящото споразумение представляват неразделна част от него.

Член 27

Продължителност и удължаване

Считано от влизането му в сила, настоящото споразумение е в сила за период от седем (7) години и се удължава чрез мълчаливо съгласие на страните за периоди със същата продължителност, освен ако някоя от страните не отхвърли неговото удължаване, като уведоми другата страна за решението си поне дванадесет (12) месеца преди изтичането на текущия период.

Член 28

Денонсиране на споразумението

Без да се накърнява член 27, едната или другата страна може да денонсира настоящото споразумение, като уведоми другата страна. Прилагането на настоящото споразумение се прекратява дванадесет (12) месеца след датата на това уведомление.

Член 29

Изменения

1. Като действа чрез своя представител в Съвета, всяка страна, която поиска да измени настоящото споразумение, уведомява другата страна за предложението си поне три (3) месеца преди следващото заседание на СКН. Съветът възлага на СКН да разгледа предложението. При постигане на консенсус последният отправя препоръка за оценка до Съвета. Всеки представител разглежда препоръката и в случай че я одобри информира за това другия представител, за да се договори дата за подписването ѝ, и всяка страна я приема съгласно собствените си вътрешни процедури.

2. Всяко изменение, одобрено от двете страни по този начин, влиза в сила на първия ден от месеца след датата, на която страните се уведомят взаимно за приключването на необходимите процедури за тази цел.

3. Чрез дерогация от разпоредбите на параграф 1 от настоящия член и без да се засяга разглеждането от СКН, измененията на приложенията се приемат от Съвета.

4. Уведомлението за всяко изменение се изпраща на депозитарите на настоящото споразумение и влиза в сила в сроковете и под формата, определени в параграф 2 от настоящия член.

Член 30

Автентични текстове

Настоящото споразумение се съставя в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като всеки от тези текстове е автентичен. При различия в тълкуването текстът на френски език има предимство пред тези на останалите езици.

Член 31

Влизане в сила

1. Настоящото споразумение влиза в сила на първия ден от месеца след датата, на която страните се уведомяват в писмен вид за приключването на съответните процедури за тази цел.

2. Уведомлението се изпраща на генералния секретар на Съвета на Европейския съюз и на министъра на външните работи на Камерун, които са съвместни депозитари на настоящото споразумение.

Списък на приложенията

Приложение I-A+-Б | А- Списък на изделията, които подлежат на разрешително за FLEGT Б- Списък на изделията, забранени за износ |

Приложение II | Таблици за законност |

Приложение III-A+-Б | А- Система за проверка на законността Б- Институционална рамка на системата за проверка на законността |

Приложение IV | Условия, уреждащи пускането в свободно обращение в Европейския съюз на дървен материал и изделия от дървен материал, изнесени от Камерун и обхванати от разрешително за FLEGT |

Приложение V | Условия за издаване на разрешително за FLEGT |

Приложение VI | Мандат за независим одит на системата за проверка на законността |

Приложение VII | Публично оповестена информация |

Приложение VIII | Критерии за оценяване на системата за проверка на законността |

Приложение IX | График за прилагане на споразумението |

Приложение X | Съпътстващи мерки и схеми за финансиране |

Приложение XI | Съвместен комитет за надзор |

ПРИЛОЖЕНИЕ І-A

Списък на изделията, които подлежат на разрешително за FLEGT

Следните изделия подлежат на разрешително за FLEGT

ИЗДЕЛИЯ | Кодове по ХС |

НЕОБРАБОТЕН ДЪРВЕН МАТЕРИАЛ, СЪС ИЛИ БЕЗ ИЛИ БЕЛОВИНА, ИЛИ ГРУБО ИЗДЯЛАН С ПРИБЛИЗИТЕЛНА ФОРМА НА КВАДРАТ ИЛИ ПРАВОЪГЪЛНИК (ГРУБО ИЗДЯЛАНО ТИКОВО ДЪРВО). | 4403 |

Дървени траверси за железопътни и подобни линии | 4406 |

Дървен материал, нарязан или бичен надлъжно, цепен или кръгообразно нарязан, дори рендосан, шлифован или клинозъбно съединен, с дебелина превишаваща 6 мм | 4407 |

Фурнирни листове (включително тези, получени чрез нацепване на слоест дървен материал) и развиван фурнир за шперплат, с дебелина, непревишаваща 6 MM, цепен и друг надлъжно нарязан дървен материал, нацепен или кръгообразно нарязан, с дебелина, непревишаваща 6 MM, рендосан, шлифован или клинозъбно съединен | 4408 |

Шперплат, фурнировани плоскости и подобен слоест дървен материал | 4412 |

Инструменти, тела и дръжки за инструменти, тела за четки, дръжки за метли или четки, от дървен материал; калъпи и опъвачи за обувки, от дървен материал | 4417 |

МЕБЕЛИ ОТ ДЪРВО ОТ ВИДОВЕТЕ, ИЗПОЛЗВАНИ В КАНЦЕЛАРИИТЕ | 9403 30 |

МЕБЕЛИ ОТ ДЪРВО ОТ ВИДОВЕТЕ, ИЗПОЛЗВАНИ В КУХНИТЕ | 9403 40 |

МЕБЕЛИ ОТ ДЪРВО ОТ ВИДОВЕТЕ, ИЗПОЛЗВАНИ В СПАЛНИТЕ | 9403 50 |

Други мебели от дърво | 9403 60 |

За илюстрация, съответните изделия и дървесни видове са подробно описани по-долу, при условие, че като страна по споразумението Камерун адаптира Митническата тарифа на Икономическата и валутна общност на Централна Африка (CEMAC) към номенклатурата от хармонизираната система (ХС) на Световната митническа организация (СМО), която класира биченето на дървесните видове сапели и ироко съответно под кодове 4407 27 и 4407 28. Изделията и дървесните видове могат да се променят в зависимост от развитието на пазара, без да е необходимо да се изменя споразумението.

ИЗДЕЛИЯ | Кодове ПО CEMAC |

СПЕЦИАЛНИ ИЗДЕЛИЯ |

АБАНОС | 44 07 29 15 |

ТРУПИ | 44 03 49 00 |

ДЪРВЕСНИ ВИДОВЕ ОТ 1-ВА КАТЕГОРИЯ, чиито ДОБИВ се НАСЪРЧАВА |

БИЛИНГА | 44 03 49 09 |

ФРоМИРЕ | 44 03 49 17 |

КОСИПО | 44 03 49 21 |

КОТИБЕ | 44 03 49 22 |

ЛИМБА | 44 03 49 24 |

ОБЕЧЕ | 44 03 49 46 |

АЗОБЕ | 44 03 49 47 |

КОТО | 44 03 49 75 |

ОКУМЕ | 44 03 49 88 |

ТАЛИ | 44 03 49 94 |

ТИАМА | 44 03 49 95 |

ДЪРВЕСНИ ВИДОВЕ ОТ 2-РА КАТЕГОРИЯ, чиито ДОБИВ се НАСЪРЧАВА |

АБУРА/БАХИА | 44 03 49 01 |

АКО | 44 03 49 05 |

АНДУНГ | 44 03 49 06 |

АВОДИРЕ | 44 03 49 07 |

ДАБЕМА | 44 03 49 12 |

НИОВЕ | 44 03 49 30 |

ОЛОН | 44 03 49 31 |

ОВОГА (POGA OLEOSA)/АНГАЛЕ | 44 03 49 32 |

ОЗИсо | 44 03 49 33 |

ЧИТОЛА | 44 03 49 36 |

абале/ абинг | 44 03 49 39 |

ОКАН | 44 03 49 40 |

АМВУТ/ ЕКОНГ | 44 03 49 41 |

азила/оманг | 44 03 49 45 |

БОДИОА (ANOPYXIS KLAINEANA) | 44 03 49 48 |

КОРДИА/ЕБЕ/МУКАМАРИ | 44 0349 49 |

ДАМБАЛА | 44 03 49 50 |

ДИАНА/СЕРТИС/ОДУ | 44 03 49 51 |

ЕБИАРА (BERLINIA GRANDIFLORA)/АБЕМ | 44 03 49 53 |

ЕКАБА (TETRABERLINIA BIFOLIOLATA) | 44 03 49 54 |

ЕКОП ЕВЕН/ЕВЕН | 44 03 49 56 |

ГОМБЕ (DIDELOTIA AFRICANA)/ЕКОП ГОМБЕ | 44 03 49 57 |

НАГА (BRACHYSTEGIA CYNOMETROIDES)/ЕКОП НАГА | 44 03 49 58 |

ЕМИЕН (ALSTONIA BOONEI)/ЕКУК | 44 03 49 59 |

ЕСАК | 44 03 49 60 |

ЕСЕНГ/ЛО | 44 03 49 61 |

ЕСЕСАНГ (RICINODENDRON HEUDELOTII) | 44 03 49 62 |

ЕСОН | 44 03 49 63 |

ЕТИМОЕ (COPAIFERA MILDBRAEDII) | 44 03 49 64 |

ЕВЕУС (CLAINEDOXA GABONENSIS)/НГОН | 44 03 49 65 |

ЕВУЛА/ВИТЕКС | 44 03 49 66 |

ЕЙЕК | 44 03 49 67 |

ФАРО | 44 03 49 68 |

ИАТАНГА/ЕВУВУС | 44 03 49 69 |

КАНДА (BEILSCHMIEDIA SPP.) | 44 03 49 72 |

КАПОКИЕР/БОМБАКС/ЕЗОДуМ | 44 03 49 73 |

КОНДРОТИ (RHODOGNAPHALON BREVICUSPE)/ОВОНГА | 44 03 49 74 |

КуМБИ/ОКОА | 44 03 49 76 |

ЛАНДА (ERYTHROXYLUM MANNII) | 44 03 49 77 |

ЛАТИ (AMPHIMAS FERRUGINEUS)/ЕДЖИЛ | 44 03 49 78 |

ЛИМБАЛИ | 44 03 49 79 |

ЛОТОФА (STERCULIA RHINOPETALA)/НКАНАНГ | 44 03 49 81 |

МАМБОДЕ/АМУК | 44 03 49 82 |

МОАМБЕ | 44 03 49 84 |

МУКУЛУНГУ (AUTRANELLA CONGOLENSIS) | 44 03 49 85 |

МУТУНДО | 44 03 49 86 |

ОБОТО (MAMMEA AFRICANA)/АБОДзОК | 44 03 49 87 |

ОМЗАБИЛИ/АНГУНГИ | 44 03 49 89 |

ОЗАНГА/СИКОН | 44 03 49 90 |

УОЧИ/АЛБИЦИЯ/АНГОИЕМ | 44 03 49 91 |

ЦАНИА/АКЕЛА | 44 03 49 97 |

ДРУГ ТРОПИЧЕСКИ ДЪРВЕН МАТЕРИАЛ (АГБА, ЕКУНЕ (COELOCARYON), АЛУМБИ, МИАМА И ДР.) | 44 03 49 99 |

Дървени траверси за железопътни и подобни линии | 44 06 |

БИЧЕН ДЪРВЕН МАТЕРИАЛ | 44 07 29 00 |

АБУРА/БАХИА | 44 07 29 01 |

МАХАГОН | 44 07 29 02 |

АФРОРМОЗИЯ | 44 07 29 03 |

АЙЕЛЕ (CANARIUM SCHWEINFURTHII ) | 44 07 29 04 |

АКО | 44 07 29 05 |

АНДУНГ | 44 07 29 06 |

АВОДИРЕ | 44 07 29 07 |

БЕТЕ (MANSONIA ALTISSIMA) | 44 07 29 08 |

БИЛИНГА | 44 07 29 09 |

босе | 44 07 29 10 |

БУБИНГА | 44 07 29 11 |

ДАБЕМА | 44 07 29 12 |

ДУКА | 44 07 29 13 |

ДУСИЕ | 44 07 29 14 |

АБАНОС | 44 07 29 15 |

ЕЙОНГ (ERIBROMA OBLONGA) | 44 07 29 16 |

ФРоМИРЕ | 44 07 29 17 |

ФРОМАЖЕР | 44 07 29 18 |

ИГАНГА (DACRYODES IGAGANGA) | 44 07 29 19 |

ИЗОМБЕ (TESTULEA GABONENSIS ) | 44 07 29 20 |

КОСИПО | 44 07 29 21 |

КОТИБЕ | 44 07 29 22 |

KODRODUS | 44 07 29 23 |

ЛИМБА | 44 07 29 24 |

МОАБИ | 44 07 29 25 |

МОВИНГИ | 44 07 29 26 |

МУТЕНИ | 44 07 29 27 |

НИАНГОН | 44 07 29 28 |

НИОВЕ | 44 07 29 29 |

ОЛОН | 44 07 29 30 |

ОВОГА (POGA OLEOSA) | 44 07 29 31 |

ОЗИсо | 44 07 29 32 |

падок | 44 07 29 33 |

РОЗОВ ПАЛИСАНДЪР | 44 07 29 34 |

ЧИТОЛА | 44 07 29 35 |

ТОЛА | 44 07 29 36 |

ЗИНГАНА | 44 07 29 37 |

абале/ абинг | 44 07 29 38 |

АКАН ИЛИ АДУМ | 44 07 29 39 |

АМВУТ ИЛИ ЕКОНГ | 44 07 29 40 |

АНГУЕУК (ONGOKEA GORE) | 44 07 29 41 |

АНИНГРЕ | 44 07 29 42 |

АПА/ПАШИЛОБА | 44 07 29 43 |

азила/оманг | 44 07 29 44 |

АЙУС (TRIPLOCHITON SCLEROXYLON)/ОБЕЧЕ | 44 07 29 45 |

АЗОБЕ | 44 07 29 46 |

БОДИОА (ANOPYXIS KLAINEANA) | 44 07 29 47 |

КОРДИА/ЕБЕ/МУКАМАРИ | 44 0729 48 |

ДАМБАЛА | 44 07 29 49 |

ДИАНА/СЕРТИС/ОДУ | 44 07 29 50 |

ДИБЕТУ | 44 07 29 12 |

ЕБИАРА (BERLINIA GRANDIFLORA)/ABEM | 44 07 29 52 |

ЕКАБА (TETRABERLINIA BIFOLIOLATA) | 44 07 29 53 |

ЕКОН | 44 07 29 54 |

ЕКОП ЕВЕН | 44 07 29 55 |

ЕКОП ГОМБЕ МАМЕЛЕ | 44 07 29 56 |

ЕКОП НАГА | 44 07 29 57 |

ЕМИЕН (ALSTONIA BOONEI)/ЕКУК | 44 07 29 58 |

ЕСАК | 44 07 29 59 |

ЕСЕНГ/ЛО | 44 0729 60 |

ЕСЕСАНГ (RICINODENDRON HEUDELOTII) | 44 07 29 61 |

ЕСОН | 44 07 29 62 |

ЕТИМБЕ | 44 07 29 63 |

евеус (KLAINEDOXA GABONENSIS)/гон | 44 07 29 64 |

ЕВУЛА/ВИТЕКС | 44 07 29 65 |

ЕЙЕК | 44 07 29 66 |

ФАРО | 44 07 29 67 |

иатандза (ALBIZIA FERRUGINEA)/евувус | 44 07 29 68 |

АЛОМБА | 44 07 29 69 |

ИРОКО | 44 07 29 70 |

КАНДА (BEILSCHMIEDIA SPP.) | 44 07 29 71 |

КАПОКИЕР/БОМБАКС | 44 07 29 72 |

КОНДРОТИ (RHODOGNAPHALON BREVICUSPE)/ОВОНГА | 44 07 29 73 |

КОТО | 44 07 29 74 |

КуМБИ/екос | 44 07 29 75 |

ЛАНДА (ERYTHROXYLUM MANNII) | 44 07 29 76 |

ЛАТИ (AMPHIMAS FERRUGINEUS)/ЕДЖИЛ | 44 07 29 77 |

ЛИМБАЛИ | 44 07 29 78 |

ЛОНГИ | 44 07 29 79 |

ЛОТОФА (STERCULIA RHINOPETALA)/НКАНАНГ | 44 07 29 80 |

МАМБОДЕ/АМУК | 44 07 29 81 |

МАНСОНИЯ | 44 07 29 82 |

ЖЪЛТ МОАМБЕ | 44 07 29 83 |

МУКУЛУНГУ (AUTRANELLA CONGOLENSIS) | 44 07 29 84 |

МУТУНДО | 44 07 29 85 |

ОБОТО (MAMMEA AFRICANA)/АБОДзОК | 44 07 29 86 |

ОКУМЕ | 44 07 29 87 |

ОМЗАБИЛИ/АНГУНГИ | 44 07 29 88 |

OSANGA/SIKON | 44 07 29 89 |

УОЧИ/АЛБИЦИЯ | 44 07 29 90 |

ОВЕНГКО | 44 07 29 91 |

САПЕЛИ | 44 07 29 92 |

СИПО | 44 07 29 93 |

ТАЛИ | 44 07 29 94 |

ТИАМА | 44 07 29 95 |

ЦАНГА/АКЕЛА | 44 07 29 96 |

ВЕНГЕ | 44 07 29 97 |

ДРУГ ТРОПИЧЕСКи ДЪРВЕН МАТЕРИАЛ | 44 07 29 98 |

ПАРКЕТИ | 44 09 20 00 |

ФУРНИРНИ ЛИСТОВЕ | 44 08 39 00 |

ШПЕРПЛАТ | 44 12 13 00 |

ГОТОВИ ИЗДЕЛИЯ ОТ ДЪРВЕСИНА | 94 03 30 00 |

94 03 40 00 |

94 03 50 00 |

94 03 60 00 |

44 17 00 00 |

ПРИЛОЖЕНИЕ І-Б

Списък на изделията, забранени за износ

ИЗДЕЛИЯ | Кодове ПО CEMAC |

ТРУПИ |

МАХАГОН | 44 03 49 02 |

АФРОМОЗИЯ | 44 03 49 03 |

БЕТЕ (MANSONIA ALTISSIMA)/ МАНСОНИЯ | 44 03 49 08 |

босе | 44 03 49 10 |

БУБИНГА | 44 03 49 11 |

ДУКА | 44 03 49 13 |

ЧЕРВЕН ДУСИЕ | 44 03 49 14 |

ФРОМАЖЕР | 44 03 49 18 |

МОАБИ | 44 03 49 26 |

МОВИНГИ | 44 03 49 27 |

падок | 44 03 49 34 |

РОЗОВ ПАЛИСАНДЪР | 44 03 49 35 |

ЗИНГАНА | 44 03 49 38 |

AпA ИЛИ БЯЛ ДУСИЕ | 44 03 49 44 |

АНИНГРЕ | 44 03 49 43 |

ДИБЕТУ | 44 03 49 52 |

ИЛОМБА | 44 03 49 70 |

ИРОКО | 44 03 49 71 |

ЛОНГИ/АБАМ | 44 03 49 80 |

ОВЕНГКО | 44 03 49 92 |

САПЕЛИ | 44 03 49 93 |

СИПО | 44 03 49 94 |

ВЕНГЕ | 44 03 49 98 |

ПРИЛОЖЕНИЕ II

Таблици за законност

I. Определение за законност

Законността на търгувания дървен материал се основава на спазването на националното законодателство и подзаконовите нормативни разпоредби и надлежно ратифицираните международни правни инструменти, чието прилагане е необходимо, за да се гарантира жизнеспособността на управлението на горите от предприятието производител и/или износител, неговите доставчици и подизпълнители, от името на собственика на гората (държавата, общината, частен собственик или общност).

Определението за законност, прието по съгласуван начин от всички заинтересовани страни, в този смисъл може да се обобщи по следния начин:

„За законен дървен материал се счита всеки дървен материал, за който чрез проверка/контрол е установено, че е добит или получен чрез един или повече процеси на производство или придобиване, изцяло съответстващи на критериите, заложени в действащото законодателство и подзаконови нормативни разпоредби на Камерун, приложими към сектора на горите.“.

Определението за законност на търгувания дървен материал се основава на познаването и прилагането на действащото законодателство и подзаконови нормативни актове на Камерун, както и на спазването на международните правни инструменти, надлежно ратифицирани от Камерун в областта на горите, търговията, околната среда, социалната сфера и човешките права. Националното законодателство и подзаконовите нормативни актове, които се имат предвид, включват по-специално:

- Конституцията на Република Камерун;

- Закон № 81-13 относно режима за горите, фауната и риболова от 27 ноември 1981 г., частично отменен, и правилата за неговото прилагане (сред които е Указ № 83-169 от 12 април 1983 г., неотменен);

- новия Закон за горите № 94-01 относно режима за горите, фауната и риболова от 20 януари 1994 г., и правилата за неговото прилагане (сред които е Указ № 94-436 на министър-председателя от 23 август 1994 г. (като не всички негови разпоредби са отменени), Указ № 95-531 на министър-председателя от 1995 г. и други действащи решения и циркулярни писма);

- Рамков закон за управлението на околната среда № 96/12 от 5 август 1996 г. и правилата за неговото прилагане;

- Постановление № 222 на MINEF[17] от 25 май 2001 г. за определяне на процедурите за изпълнение на лесоустройствените планове за DFP[18];

- Закон № 2002/003 от 19 април 2002 г. относно Общия данъчен кодекс;

- законодателството в областта на инвестициите (Закон № 2002/004 от 19 април 2002 г. относно Хартата за инвестициите, изменен и допълнен със Закон № 2004/020 от 22 юли 2004 г.);

- Указ № 99/781/PM от 13 октомври 1999 г. за определяне на реда и условията за прилагане на член 71, параграф 1 от Закона за горите № 94/01 от 20 януари 1994 г. за режима за горите, фауната и риболова;

- Указ № 2005/577 от 23 февруари 2005 г. за ОВОС и Постановление № 0069 на MINEP[19] от 8 март 2005 г. за категориите, които подлежат на ОВОС[20];

- различните годишни финансови закони;

- Кодекс на труда, Закон № 92-007 от 14 август 1992 г.;

- законодателството в областта на социалното осигуряване[21];

- фитосанитарните подзаконови нормативни разпоредби (MINADER[22]);

- националния колективен трудов договор (от април 2002 г.) на предприятията за дърводобив, дървопреработване и свързани дейности (упражняване на синдикални права, упълномощен представител на персонал, договор за работа, условия на труд и заплати, охрана на труда и здравословни условия на труд и др.).

Международните правни инструменти включват, inter alia :

- Договора за опазване и устойчиво стопанисване на горите в Централна Африка и за създаване на Комисия за горите в Централна Африка — COMIFAC (от февруари 2005 г.);

- Конвенцията за международната търговия със застрашени видове от дивата фауна и флора (CITES), подписана на 3 март 1973 г. и изменена на 22 юни 1979 г.;

- Конвенцията за биологичното разнообразие (КБР), подписана през юни 1992 г.

Прилагането на разпоредбите на тези международни правни инструменти се извършва чрез транспонирането им в националните правни разпоредби.

Всяко изменение на тези разпоредби или всяко ново законодателство в областта води до последващо изменение на настоящото приложение.

При изготвянето на определението за законност също така са взети предвид следните елементи:

- отделните разработени инициативи в областта на законността (TFT-TTAP[23], REM[24], TRAFFIC[25], CoC[26], FSC[27] и др.);

- предложението PROFOREST[28] от 6.9.2005 г. относно проследяването;

- „Информационни бележки FLEGT[29]“, издадени от Европейския съюз;

- референтната система FORCOMS за съответствие на законодателството, първа версия от 2005 г., последвана от консолидирана версия от февруари 2007 г. за Камерун;

- инструментите OLB-BVQI[30] и TLTV-SGS[31] от февруари 2006 г. относно законността;

- доклада „Определение за законен дървен материал съгласно действащите законови и подзаконови нормативни разпоредби в Камерун“ (GTZ/PGDRN[32] – MINFOF[33]) от 15.02.06 г.;

- доклада „Законност на дървения материал съгласно доброволното споразумение за партньорство в Камерун (сравнителен подход на отделните системи)“, документ от 6 май на GTZ;

- доклада COMIFAC[34] (WRI[35]-UICN[36]-IFIA[37]) относно проекта FORCOMS — етап II от февруари 2007 г.;

- предложението за правен текст на COMIFAC относно контрол на горите в Централна Африка от октомври 2007 г.;

- PCI[38] OAB/OIBT[39] и ръководство за наблюдение /серия OIBT № 14 — 2003 г.

II. Таблици за законност

Въз основа на определението за законност Камерун е изготвил таблици за законност, които трябва да послужат за проверка на съответствието на функционирането (по отношение на законовите разпоредби) на дърводобивните организации[40], действащи в Камерун, както и на съответствието на добиваните там изделия. Тези таблици са резултат от съвместна и продължителна работа, отразяваща съображенията на отделните заинтересовани страни.

Големият брой таблици за законност се дължи на факта, че законодателството на Камерун в областта на дърводобива предвижда различни начини за снабдяване с дървен материал, по отношение на които съображенията относно законността не са еднакви. Поради това всяка от тези таблици е съставена така, че да се очертаят ясно конкретните законови изисквания, свързани с всеки от начините за снабдяване, предвидени от законодателството на Камерун. Предвид тези специфични особености вече са изготвени осем таблици за законност според източника на произход на дървения материал: постоянна дърводобивна област (DFP), състояща се от площи, окончателно определени за гора; непостоянна дърводобивна област (DFNР), състояща се от площи, които могат да бъдат определени за използване, различно от гора (агро-горска зона); и на последно място дървопреработвателни цехове (UTB).

В постоянната дърводобивна област (DFP)

- Таблица за законност 1 (ТЗ-1): споразумение за дърводобив (СЕ).

- Таблица за законност 2 (ТЗ-2): общинска гора (FCle); концесия за дърводобив.

В непостоянната дърводобивна област (DFNР)

- Таблица за законност 3 (ТЗ-3): разрешително за оползотворяване на дървен материал (ARB).

- Таблица за законност 4 (ТЗ-4): разрешително за превозване на отсечени дървета (AEB).

- Таблица за законност 5 (ТЗ-5): продажба на право на сеч (VС) в националната област.

- Таблица за законност 6 (ТЗ-6): гори, стопанисвани от местни общности (FC); концесия за дърводобив.

- Таблица за законност 7 (ТЗ-7): специално разрешително (РS); дърводобив на абаносова дървесина в националната област и общинските гори.

В дървопреработвателните цехове (UTB)

- Таблица за законност 8 (ТЗ-8): дървопреработвателни цехове (UTB).

Таблицата по-долу представя обобщено различните източници на произход на дървен материал и съответните таблици за законност.

За да се обхванат всички възможности за достъп до източниците на дървен материал, предложени от действащото законодателство в таблицата по-горе, ще бъдат съставени други таблици за законност по време на фазата на действие на системата веднага щом се установи, че са необходими. Това са:

- Таблица за законност за горите на частни лица (FP);

- Таблица за законност на разрешителни за строителен дървен материал (PBO);

- Таблица за законност на личните разрешителни за сеч (АРС);

- Таблици за законност на общинските гори и на горите, стопанисвани от местни общности при дърводобив, различен от концесия (VC, PBO, APC).

Таблиците за законност съдържат критерии, показатели и точки за проверка, включени в общата система за проверка на законността, чието функциониране е посочено в приложение III-A.

Критериите и показателите са анализирани, след което са тествани на място за всички таблици и във всяка конкретна таблица са запазени само подходящите критерии и показатели.

III. Начин на използване

С изключение на таблицата за дървопреработвателните цехове, таблиците за законност съдържат пет (5) общи критерии, които се отнасят съответно до редовността :

- на административните и правни аспекти (критерий 1)

- на дърводобива и лесоустройството (критерий 2)

- на транспортирането (критерий 3)

- на социалните аспекти (критерий 4)

- на аспектите, свързани с околната среда (критерий 5).

Съгласно таблиците, тези критерии са разпределени в няколко показателя, които отразяват различните законови задължения, свързани с различните източници на снабдяване с дървен материал.

Оценяването на съответствието на показателите се извършва въз основа на точките за проверка. За да се каже за един показател, че „съответства“ , всички точки за проверка, които се отнасят до него, трябва предварително да получат оценка за съответствие.

Съответствието на точката за проверка се основава на наличността на техническите документи, издадени от отделните администрации, предвидени от подзаконовите нормативни разпоредби , с повечето от които може да бъде направена справка в централната база данни на Министерството на горите (Компютърна система за управление на информацията в областта на горите от второ поколение – SIGIF II).

Издаването на „сертификат за законност“ , който представлява една от предпоставките за издаване на разрешително за FLEGT (вж. приложение III-A), се предвижда, след като е установено съответствието на всички показатели.

ТАБЛИЦА 1 : СПОРАЗУМЕНИЕ ЗА ДЪРВОДОБИВ

Критерий 1: Дърводобивната/дървопреработвателната организация е юридически правоспособна

Показател 1.1: Дърводобивната/дървопреработвателната организация е юридически установена, одобрена е като дърводобивна фирма и е регистрирана в качеството си на преработвател на дървен материал. |

Позовавания на законови, подзаконови и нормативни разпоредби |

Член 41 от Закон 94/01 от 20 януари 1994 г. Членове 35, пар. 1; 36; 114 и 140, пар. 1, 2, 3, 4, 5 от Указ 95-531 Закон 98/015 от 14/07/98 относно обектите, определени като опасни, нездравословни и неподходящи Указ № 99/818/PM от 09/11/99 г. за определяне на реда и условията за пускане и експлоатация [на горепосочените обекти]. Постановление № 013/MINEE/DMG/SL от 19/04/77 г. за отмяна и замяна на Постановление № 154 от 28 март 1957 г. относно списъка на опасните, нездравословни и неподходящи обекти |

Точки за проверка |

1.1.1 Удостоверение за постоянен адрес (физическо лице) 1.1.2 Търговски регистър, установен в секретариата на компетентния съд 1.1.3 Одобрение за извършване на дърводобивна дейност, предоставено от компетентен орган 1.1.4 Извлечение от внесени отпечатъци от маркировъчен печат в секретариата на компетентния апелативен съд 1.1.5 Разрешително за пускане и експлоатация на първокласно предприятие от министъра на промишлеността 1.1.6 Сертификат за регистрация в качеството на дървопреработвател от министъра на горите |

Показател 1.2: Дърводобивната/дървопреработвателната организация притежава права за концесия за дърводобив и има сключен договор за дърводобив с администрацията на горите |

Позовавания на законови, подзаконови и административни разпоредби |

Членове 46; 47, пар. 1, 2, 3 и 50, пар. 1 от Закон 94/01 Членове 61; 75, пар. 1; 76, пар. 4, и 77 от Указ 95/531 Членове 68, 69 и 70 от Указ 95/53 |

Точки за проверка |

A- Със сключен временен или окончателен договор за дърводобив 1.2.1 Уведомления за покана за представяне на тръжни оферти 1.2.2 Разписка за подадено пълно досие за предоставяне на концесия за дърводобив 1.2.3 Уведомление с резултатите от междуведомствената комисия за избор на дърводобивна организация като най-добър изпълнител от министъра на горите 1.2.4 Доказателство за учредена гаранция в Министерството на финансите в определените срокове 1.2.5 Временен договор за дърводобив, подписан от министъра на горите 1.2.6 Разписки/искания за прехвърляне, адресирани до министъра на горите от концесионера и кандидата 1.2.7 Уведомление за прехвърляне на концесията от компетентния орган 1.2.8 Фактури за платена такса за прехвърляне, предвидена по закон Б- Със сключен окончателен договор за дърводобив 1.2.9 Удостоверение за съответствие с клаузите на временния договор за дърводобив 1.2.10 Постановление за одобрение на плана за дърводобив, издадено от министъра на горите 1.2.11 Петгодишен план за управление и план за дейностите за текущата година 1.2.12 Спецификация, подписана от компетентния орган и дърводобивната организация 1.2.13 Документ за класиране 1.2.14 Разрешително за пускане и експлоатация на първокласно предприятие от министъра на промишлеността или разписка за деклариране (2-ра класа) 1.2.15 Сертификат за регистрация в качеството на дървопреработвател от министъра на горите |

Показател 1.3: При възлагане на дърводобива/дървопреработването на подизпълнител, дърводобивната/дървопреработвателната организация, избрана за подизпълнител, разполага с документи, които удостоверяват редовността на нейния статут. |

Позовавания на законови, подзаконови и административни разпоредби |

Членове 41 и 42 от Закон 94/01 Членове 35, пар. 1; 36; 114 и 140, пар. 1, 2, 3, 4, 5 от Указ 95-531 |

Точки за проверка |

1.3.1 Договор за подизпълнение/партньорство 1.3.2 Писмо за одобрение на договора за подизпълнение, издаден от министъра на горите 1.3.3 Разписка за представяне на одобрен договор пред местните органи от министъра на горите 1.3.4 Търговски регистър, установен в секретариата на компетентния съд 1.3.5 Одобрение за извършване на дърводобивна дейност, предоставена от компетентен орган (дърводобив) 1.3.6 Разрешително за пускане и експлоатация на първокласно предприятие от министъра на промишлеността (дървопреработване) 1.3.7 Сертификат за регистрация в качеството на дървопреработвател от министъра на горите (дървопреработване) 1.3.8 Извлечение за представен маркировъчен печат в секретариата на компетентния съд |

Показател 1.4: Дърводобивната/дървопреработвателната организация не подлежи на мярка за суспендиране или отнемане на разрешителното или на правоспособността ѝ от администрацията. |

Позовавания на законови, подзаконови и административни разпоредби |

Членове 146, 150 и 152 от Закон 94/01 Глава 3 от Закон 94/01 Членове 130; 131; 132; 135, пар. 2; 136 и 137 от Указ 95-531 |

Точки за проверка |

1.4.1 Регистри/досиета за нарушения, публикувани от компетентните администрации 1.4.2 Регистър на съдебни спорове на местните компетентни служби 1.4.3 Решение за суспендиране от министъра на горите, обосновано и нотифицирано пред ответната страна, ако е приложимо. |

Показател 1.5: Дърводобивната/дървопреработвателната организация е изрядна по отношение на общите си данъчни задължения. |

Позовавания на законови, подзаконови и административни разпоредби |

Членове 66 и 69 от Закон 94/01 Член 122 от Указ 95-531 Актуализиран Общ данъчен кодекс (дял 1, глава 1; дял 2, глава 1; дял 5, глава 3) Закон за бюджета за 2002/2003 г. и следващи |

Точки за проверка |

1.5.1 Удостоверение за патент 1.5.2 Удостоверение за липса на задължения/дългове от компетентната данъчна служба |

Критерий 2: Дърводобивната/дървопреработвателната организация спазва задълженията си по отношение на дърводобива и лесоустройството

Показател 2.1: Дърводобивната/дървопреработвателната организация разполага с професионално компетентни и достатъчно кадри на щат, или може да си осигури такива с посредничеството на физическо или юридическо лице за целите на изпълнението на лесоустройствените дейности. |

Позовавания на законови, подзаконови и административни разпоредби |

Членове 23; 40, пар. 3; 63 и 64 от Закон 94/01 Член 35 от Указ 95-531 |

Точки за проверка |

2.1.1 Одобрение на предприятието или на отделните подизпълнители, които са участвали в някои лесоустройствени дейности (проучване на запасите, лесовъдство). 2.1.2 Договори за предоставяне на услуги с одобрена (и) структура(и) или обществена организация. |

Показател 2.2: Дърводобивната/дървопреработвателната организация разполага със законно разрешително за сеч |

Позовавания на законови, подзаконови и административни разпоредби |

Членове 44 и 46 от Закон 94/01 Образец на временния и окончателния договор, както и на спецификацията във връзка с формуляр 2 и формуляр 3 (PROC) Член 17, Закон 96/12 от 5 август 1996 г. относно Рамковия закон за управление на околната среда Член 20 от Указ 0577 от 23 февруари 2005 г. |

Точки за проверка |

2.2.1 Писмо за одобрение на заданието за наблюдението/оценката на въздействието върху околната среда 2.2.2 Сертификат за екологично съответствие 2.2.3 Годишен сертификат за обект за дърводобив (СААС) или годишно разрешение за дърводобивни дейности (РАО) 2.2.4 Уведомление за започване на дейностите |

Показател 2.3: Дърводобивната организация спазва действащите правила за дърводобив в определените ѝ площи. |

Позовавания на законови, подзаконови и административни разпоредби |

Член 51, пар. 1; член 73, пар. 1, 2 от Указ 95-531 Член 4, пар. 1, 2, 3, 4; 6; член 12, пар. 1, 2; член 13, пар. 1, 2 от Постановление № 222 Формуляри 6, 14 и 17 PROC Правила за проучване на запасите за дърводобив Правила за намеса в горски територии (NIMF) |

Точки за проверка |

2.3.1 Сертификат за проучване на запасите или удостоверение за спазване на правилата за дърводобив |

Показател 2.4: Дърводобивната/дървопреработвателната организация спазва количествата дървен материал, на които има право, (брой стволове/обем) в съответствие с указанията в годишния сертификат/разрешение. |

Позовавания на законови, подзаконови и административни разпоредби |

Член 46, пар. 3; член 72, пар. 1, и член 125, пар. 2, 3, от Указ 95-531 Член 6 от Постановление № 222 Правила за намеса в горски територии (NIMF) Формуляр 6 PROC |

Точки за проверка |

2.4.1 Дневници на обекта (DF10) или декларация SIGIF 2.4.2 Сертификат за проучване на запасите |

Показател 2.5: Дърводобивната/дървопреработвателната организация е изрядна по отношение на данъчните си задължения и таксите за дърводобив, свързани с дейността(ите) ѝ. |

Позовавания на законови, подзаконови и административни разпоредби |

Членове 66, 67 и 69 от Закон 94 Член 122 от Указ 95-531 Актуализиран Общ данъчен кодекс (дял 1, глава 1; дял 2, глава 1; дял 5, глава 3) Закон за бюджета за 2002/2003 г. и следващи |

Точки за проверка |

2.5.1 Удостоверение за внасяне на банкова гаранция, ако статутът на организацията го изисква 2.5.2 Фактури за плащане (годишна такса за дърводобив (RFA), такса за сеч (TA), такса за постъпване в завод (TEU), такси за местно развитие или други такси за дърводобив, ако са предвидени в спецификацията) за текущата година и годината преди проверката |

Критерий 3: Дърводобивната/дървопреработвателната организация спазва задълженията си по отношение на превоза на дървения материал.

Показател 3.1: Дърводобивната/дървопреработвателната организация гарантира, че произведените или закупени дървени трупи на местния пазар с цел да бъдат преработени в нейните цехове са придружени от всички необходими документи и регламентирани марки за удостоверяване на законния им произход. |

Позовавания на законови, подзаконови и административни разпоредби |

Членове 115, пар. 1, 2, 3; 127, пар. 1, и 128 от Указ 95-531 |

Точки за проверка |

3.1.1 Защитени товарителници, подписани от компетентния орган 3.1.2 Сертификат за законност на доставчика(иците) |

Показател 3.2: Дърводобивната/дървопреработвателната организация гарантира, че внесените дървени трупи с цел да бъдат преработени в нейните цехове са придружени от нужните документи за удостоверяване на законния им произход. |

Позовавания на законови, подзаконови и административни разпоредби |

Членове 127, пар. 1, и 128 от Указ 95-531 |

Точки за проверка |

3.2.1 Разрешителни за внос, издадени от компетентните органи на администрацията на горите и на финансите 3.2.2 Товарителници за международен превоз, заверени по време на транспортирането 3.2.3 Сертификати за произход и фитосанитарни сертификати на държавата износител 3.2.4 Разрешителни за FLEGT от страната на произход или всякакъв друг частен сертификат за законност/устойчиво управление, признат от Камерун (референтна система за частно сертифициране, включваща главните елементи от таблиците за законност на Камерун) |

Показател 3.3: Дърводобивната/дървопреработвателната организация гарантира, че изделията от дървен материал, които излизат от нейните цехове, се превозват по законен начин и са придружени от всички необходими документи за удостоверяване на законния им произход. |

Позовавания на законови, подзаконови и административни разпоредби |

Член 127, пар. 2, 3, и член 128 от Указ 95-531 |

Точки за проверка |

3.3.1 Защитена товарителница, подписана от компетентния орган на министерството на горите за превоз на трупи и разтоварени количества по време на транспортирането 3.3.2 Специална декларация върху заверено бордеро от компетентното отговорно лице при превоз с влак 3.3.3 Сертификат за товарене в контейнери от компетентната митническа служба (превоз в контейнери), придружен от отчет за товарене от горската служба на мястото на товарене |

Критерий 4: Дърводобивната/дървопреработвателната организация спазва задълженията си по отношение на социалното осигуряване.

Показател 4.1: Дърводобивната/дървопреработвателната организация спазва задълженията си по отношение на общото трудово право, правото в областта на социалното осигуряване, както и колективните трудови договори в дърводобивния сектор. |

Позовавания на законови, подзаконови и административни разпоредби |

Членове 61, пар. 2, и 62, пар. 2, от Закон № 92/007 от 14 август 1992 г. относно Кодекса на труда. Указ № 2008/2115/РМ от 24 януари 2008 г. относно актуализирането на размера на минимално гарантираната междуотраслова заплата (SMIG) Заповед № 73-17 от 22 май 1973 г. относно организацията на социалното осигуряване Указ 74-26 от 11 януари 1974 г. относно определяне на реда и условията за прилагането на някои разпоредби на Заповед № 73-17 от 22 май 1973 г. за организацията на Националната социалноосигурителна каса Указ № 74-723 от 12 май 1974 г. относно определяне на дължимите социални осигуровки към Националната социалноосигурителна каса (CNPS) по отношение на семейните надбавки и пенсионното осигуряване за старост, инвалидност и смърт Закон № 69-LF-18 от 10 ноември 1969 г. относно създаване на режим за пенсионно осигуряване за старост, инвалидност и смърт, изменен със Закон № 84/007 от 4 юли 1984 г. Постановление № 039/MTPS/IMT за определяне на общи мерки за хигиена и охрана на труда на работното място Постановление № 019/MTPS/SG/CJ от 26 май 1993 г. за определяне на реда и условията за избиране и условията за упражняване на функциите на представителите на работниците Национален колективен трудов договор (от април 2002 г.) на предприятията за дърводобив, преработване на дървесни продукти и свързани дейности Постановление № 11/DEC/DT от 25 май 1978 г. за определяне на реда и условията за свикване и явяване на страните пред инспектора по труда в областта на уреждането на трудови спорове Практически насоки на Международното бюро по труда (МБТ) Закон 64/LF/23 от 13/11/1964 г. за опазване на общественото здраве Закон 98/015 от 14/07/98 относно обектите, определени като опасни, нездравословни и неподходящи Указ № 99/818/PM 09/11/99 г. за определяне на реда и условията за пускане и експлоатация [на горепосочените обекти]. Актуална таблица на заплатите в предприятията за дърводобив, преработване на дървесни продукти и свързани дейности |

Точки за проверка |

4.1.1 Удостоверение за плащане на социалноосигурителни вноски, издадено от Националната социалноосигурителна каса (CNPS) 4.1.2 Регистри на работодателите в 3 екземпляра, номерирани и подписани от компетентния съд или от компетентния инспектор по труда 4.1.3 Вътрешен правилник, заверен от компетентния инспектор по труда 4.1.4 Протоколи от избирането на представителите на работниците 4.1.5 Договор за посещения и обслужване от лекуващ лекар 4.1.6 Акт за създаване на комитет по хигиена и охрана на труда, подписан от отговорното лице на предприятието 4.1.7 Доклади от инспекции на Министерството на здравеопазването 4.1.8 Декларация от предприятието, адресирана до компетентния инспектор |

Показател 4.2: Дърводобивната/дървопреработвателната организация спазва социалните си задължения съгласно Кодекса за горите |

Позовавания на законови, подзаконови и административни разпоредби |

Членове 36 и 61, пар. 1, 3, от Закон 94/01 Член 85 от Указ № 95/531 Членове 5 и 6 от Постановление 222 за определяне на процедурите за изготвяне, одобрение на PA Член 14 от образеца за спецификация на окончателния договор Решение 135/B/MINEF/CAB от 26 ноември 1999 г. за определяне на процедурите за класиране на горите в постоянната дърводобивна област (DFP) Решение № 0108/D/MINEF/CAB от 9 февруари 1998 г. за прилагане на правилата за намеса в горски територии (NIMF) Глава II от правилата за намеса в горски територии (NIMF) |

Точки за проверка |

4.2.1 Спецификация 4.2.2 Протоколи за извършване на социални дейности, предвидени в спецификицията 4.2.3 Протокол от информативно заседание във връзка с използването на документа за дърводобив, подписан от всички заинтересовани страни 4.2.4 Карта за предназначение на земите 4.2.5 Доклад от социално-икономически проучвания 4.2.6 Протокол от заседание за субсидиране на социално-икономическото проучване 4.2.7 Регистър/формуляр за нарушения/протокол |

Критерий 5: Дърводобивната/дървопреработвателната организация спазва задълженията си по отношение на опазването на биоразнообразието и околната среда

Показател 5.1: Дърводобивната/дървопреработвателната организация е приела необходимите разпоредби, за да забрани участието на населението в бракониерство, лова с търговска цел, както и в превоза и търговията на изделия и средства за ловуване. Тя насърчава, подкрепя и/или прилага всякакви действия, които целят ефективното прилагане на подзаконовата уредба в областта на лова и опазването на фауната в нейните обекти. |

Позовавания на законови, подзаконови и административни разпоредби |

Членове 95 и 101, пар. 1, от Закон 94/01 Член 11, пар. 1, 3, от Постановление № 222 Решение № 0108/D/MINEF/CAB от 9 февруари 1998 г. за прилагане на правилата за намеса в горски територии (NIMF) Спецификация за окончателния договор Глава VI от правилата за намеса в горски територии (NIMF) (членове 28, 29 и 30) |

Точки за проверка |

5.1.1 Вътрешен правилник 5.1.2 Служебни бележки за уточняване на забраната на бракониерството и превоза на месо от дивеч 5.1.3 Служебни бележки за публикуване на евентуалните санкции 5.1.4 План за снабдяване с продоволствие 5.1.5 Регистър на нарушения |

Показател 5.2: Дърводобивната/дървопреработвателната организация спазва законодателството в областта на околната среда и прилага съответните мерки за намаляване на въздействието. |

Позовавания на законови, подзаконови и административни разпоредби |

Член 18, пар. 1, 2, 3, от Закон 94/01 Членове 3 и 4 от Постановление 0069/MINEP от 08 март 2005 г. Указ 0577 от 23 февруари 2005 г. Член 11, пар. 1, 2, от Постановление № 222 от 25 май 2001 г. Член 16 от спецификацията на CDE за определяне на конкретни забележки относно стопанисването в периферията на защитени зони (буферна зона) (UFA) Решение № 0108/D/MINEF/CAB от 9 февруари 1998 г. за прилагане на правилата за намеса в горски територии (NIMF) Членове 17, 79, 82 от Закон 96/12 от 05/08/96 г. относно Рамковия закон за управление на околната среда Ръководство с екологични мерки при стопанисването на горите |

Точки за проверка |

5.2.1 Доклад от инспекция на околната среда 5.2.2 Удостоверение за спазване на екологичните разпоредби 5.2.3 Регистър на екологични нарушения |

ТАБЛИЦА 2 : ДЪРВОДОБИВ В ОБЩИНСКА ГОРА НА КОНЦЕСИЯ

Критерий 1: Дърводобивната организация е юридически правоспособна

Показател 1.1: Дърводобивната организация е юридически учредена, притежава класифицирана гора за своя сметка или засадена от самата нея гора. |

Позовавания на законови, подзаконови и административни разпоредби |

Членове 30 и 35 от Закон 94/01 Член 17 от Указ 95-531 |

Точки за проверка |

1.1.1 Учредителен акт от общината 1.1.2 Писмо за одобрение на плана за дърводобив от администрацията на горите 1.1.3 Акт за класификация на общинската гора 1.1.4 Документ за собственост в случай на засаждане |

Показател 1.2: При възлагане на дърводобива на подизпълнител, избраната за подизпълнител дърводобивна организация разполага с документи, които удостоверяват редовността на нейния статут. |

Позовавания на законови, подзаконови и административни разпоредби |

Членове 41 и 42 от Закон 94/01 Членове 35, пар. 1; 36 и 140, пар. 1, 2, 3, 4, 5 от Указ 95-531 |

Точки за проверка |

1.2.1 Договор за подизпълнение/партньорство 1.2.2 Писмо за одобрение на договора за подизпълнение, издадено от министъра на горите 1.2.3 Търговски регистър, установен в секретариата на компетентния съд 1.2.4 Одобрение за извършване на дърводобивна дейност, предоставена от компетентния орган (по дърводобив) 1.2.5 Извлечение за представяне на маркировъчен печат в секретариата на компетентния съд |

Показател 1.3: Дърводобивната организация не подлежи на суспендиране от администрацията на горите поради издадени актове за несъответствие с одобрения план за дърводобив. |

Позовавания на законови, подзаконови и административни разпоредби |

Член 32, пар. 1, 2, от Закон 94/01 Член 80 от Указ 95-531 |

Точки за проверка |

1.3.1 Регистър на нарушенията, публикуван от министъра на горите 1.3.2 Надлежно нотифицирана покана за доброволно изпълнение при констатиране на всякаква дейност, която противоречи на предписанията на плана за дърводобив 1.3.3 Решение за суспендиране от министъра на горите, ако е приложимо. |

Показател 1.4: Дърводобивната организация е изрядна по отношение на общите си данъчни задължения |

Позовавания на законови, подзаконови и административни разпоредби |

Членове 66 и 69 от Закон 94/01 Член 122 от Указ 95-531 Актуализиран Общ данъчен кодекс (дял 1, глава 1; дял 2, глава 1; дял 5, глава 3) Закон за бюджета за 2002/2003 г. и следващи |

Точки за проверка |

1.4.1 Удостоверение за липса на задължения/дългове от компетентната данъчна служба 1.4.2 Оправдателни документи за плащане (на ДДС, данък печалба) |

Критерий 2: Дърводобивната/дървопреработвателната организация спазва задълженията си по отношение на дърводобива и лесоустройството

Показател 2.1: Дърводобивната организация разполага с професионално компетентни и достатъчно кадри на щат, или може да си осигури такива с посредничеството на физическо или юридическо лице за целите на изпълнението на дърводобивните дейности. |

Позовавания на законови, подзаконови и административни разпоредби |

Член 23; член 40, пар. 3; членове 63 и 64 от Закон 94/01 Член 35 от Указ 95-531 |

Точки за проверка |

2.1.1 Одобрение на предприятието или на отделните подизпълнители, които са участвали в някои дърводобивни дейности (проичване на запасите, лесовъдство). 2.1.2 Договори за предоставяне на услуги с одобрена (и) структура(и) или обществена организация. |

Показател 2.2: Дърводобивната организация притежава законно разрешително за сеч |

Позовавания на законови, подзаконови и административни разпоредби |

Членове 44 и 46 от Закон 94/01 Член 17 от Закон 96/12 от 5/08/96 г. относно Рамковия закон за управление на околната среда Член 20 от Указ 0577 от 23 февруари 2005 г. |

Точки за проверка |

2.2.1 Писмо за одобрение на заданието за наблюдението/оценката за въздействие върху околната среда 2.2.2 Удостоверение за съответствие на оценката за въздействие върху околната среда/наблюдение на околната среда 2.2.3 Годишно разрешение за дърводобивни дейности 2.2.4 Уведомление за започване на дейностите |

Показател 2.3: Дърводобивната организация спазва правилата за дърводобив в определените ѝ площи. |

Позовавания на законови, подзаконови и административни разпоредби |

Член 51, пар. 1; член 73, пар. 1, 2, от Указ 95-531 Член 4, пар. 1, 2, 3, 4; член 6; член 12, пар. 1, 2, и член 13, пар. 1, 2 от Постановление № 222 Формуляри 6, 14 и 17 от PROC Правила за намеса в горски територии (NIMF) Правила за проучване на запасите за дърводобив |

Точки за проверка |

2.3.1 Сертификат за проучване на запасите или удостоверение за спазване на правилата за намеса в горски територии (NIMF) |

Показател 2.4: Дърводобивната организация спазва разрешените количества дървен материал (брой стволове/обем) в съответствие с указанията в годишното разрешение. |

Позовавания на законови, подзаконови и административни разпоредби |

Члено 46, пар. 3; член 72, пар. 1; член 125, пар. 2, 3, от Указ 95-531 Член 6 от Постановление № 222 Формуляр 6 PROC Правила за намеса в горски територии (NIMF) |

Точки за проверка |

2.4.1 Дневници на обекта (DF10) или декларация SIGIF 2.4.2 Сертификат за проучване на запасите |

Показател 2.5: Дърводобивната организация е изрядна по отношение на данъчните си задължения и таксите за дърводобив, свързани с дейността(ите) ѝ. |

Позовавания на законови, подзаконови и административни разпоредби |

Членове 66, 67 и 69 от Закон 94 Член 122 от Указ 95-531 Актуализиран Общ данъчен кодекс (дял 1, глава 1; дял 2, глава 1; дял 5, глава 3) Закон за бюджета за 2002/2003 г. и следващи |

Точки за проверка |

2.5.1 Оправдателни документи за плащане на таксите за дърводобив, ако са предвидени в спецификацията, за текущата година и годината преди проверката. |

Критерий 3: Дърводобивната/дървопреработвателната организация спазва задълженията си по отношение на превоза на дървения материал

Показател 3.1: Дърводобивната организация гарантира, че изделията от дървен материал са придружени от всички необходими документи за удостоверяване на законния им произход. |

Позовавания на законови, подзаконови и административни разпоредби |

Член 127, пар. 1, и член 128 от Указ 95-531 |

Точки за проверка |

3.3.1 Защитена товарителница, подписана от компетентния орган на Министерството на горите за превоз на трупи и разтоварени количества по време на транспортирането 3.1.2 Специална декларация върху заверено бордеро от компетентното отговорно лице при превоз с влак 3.1.3 Сертификат за товарене в контейнери от компетентната митническа служба (превоз в контейнери), придружен от отчета за товарене от горската служба |

Критерий 4: Дърводобивната/дървопреработвателната организация спазва задълженията си по отношение на социалното осигуряване

Показател 4.1: Дърводобивната организация спазва задълженията си по отношение на общото трудово право, правото в областта на социалното осигуряване, както и колективните трудови договори в дърводобивния сектор. |

Позовавания на законови, подзаконови и административни разпоредби |

Член 61, пар. 2, и член 62, пар. 2, от Закон № 92/007 от 14 август 1992 г. относно Кодекса на труда. Указ № 2008/2115/РМ от 24 януари 2008 г. относно актуализирането на размера на минимално гарантираната междуотраслова заплата (SMIG) Заповед № 73-17 от 22 май 1973 г. относно организацията на социалното осигуряване Указ 74-26 от 11 януари 1974 г. относно определяне на реда и условията за прилагане на някои разпоредби от Заповед № 73-17 от 22 май 1973 г. за организацията на Националната социалноосигурителна каса Указ № 74-723 от 12 май 1974 г. относно определяне на дължимите социални осигуровки към Националната социалноосигурителна каса (CNPS) по отношение на семейните надбавки и пенсионното осигуряване за старост, инвалидност и смърт Закон № 69-LF-18 от 10 ноември 1969 г. относно създаването на режим за пенсионно осигуряване за старост, инвалидност и смърт, изменен със Закон № 84/007 от 04 юли 1984 г. Постановление № 039/MTPS/IMT за определяне на общи мерки за хигиена и охрана на труда на работното място Постановление № 019/MTPS/SG/CJ от 26 май 1993 г. за определяне на реда и условията за избиране и условията за упражняване на функциите на представителите на работниците Национален колективен трудов договор (от април 2002 г.) на предприятията за дърводобив, преработване на дървесни изделия и свързани дейности Постановление № 11/DEC/DT от 25 май 1978 г. за определяне на реда и условията за свикване и явяване на страните пред инспектора по труда в областта на уреждането на трудови спорове Практически насоки на Международното бюро по труда (МБТ) Закон 64/LF/23 от 13/11/1964 г. за опазване на общественото здраве Закон 98/015 от 14/07/98 относно обектите, определени като опасни, нездравословни и неподходящи Указ № 99/818/PM 09/11/99 г. за определяне на реда и условията за пускане и експлоатация [на горепосочените обекти]. Актуална таблица на заплатите в предприятията за дърводобив, преработване на дървесни изделия и свързани дейности |

Точки за проверка |

4.1.1 Удостоверение за плащане на социалноосигурителни вноски, издадено от Националната социалноосигурителна каса (CNPS) 4.1.2 Регистри на работодателите в 3 екземпляра, номерирани и подписани от компетентния съд или от териториално компетентния инспектор по труда 4.1.3 Вътрешен правилник, заверен от компетентния инспектор по труда 4.1.4 Протоколи от избирането на представителите на работниците 4.1.5 Договор за посещения и обслужване от лекуващ лекар 4.1.6 Акт за създаване на комитет по хигиена и охрана на труда, подписан от отговорното лице на предприятието 4.1.7 Доклади за инспекция от Министерството на здравеопазването 4.1.8 Декларация от предприятието, адресирана до компетентния инспектор по труда |

Показател 4.2: Дърводобивната организация спазва разпоредбите от спецификацията по отношение на местните общности в определената(ите) за нея област(и). |

Позовавания на законови, подзаконови и административни разпоредби |

Член 36 от Закон 94 Глава ІI от правилата за намеса в горски територии (NIMF), членове 4 и 5 |

Точки за проверка |

4.2.1 Спецификация 4.2.2 Протоколи за извършване на социални дейности, предвидени в спецификацията 4.2.3 Протокол от информативно заседание относно документа за дърводобив, подписан от администрацията и префекта |

Критерий 5: Дърводобивната организация спазва задълженията си по отношение на опазването на биоразнообразието и околната среда

Показател 5.1: Дърводобивната организация е приела необходимите разпоредби, за да забрани участието на населението в бракониерство, лова с търговска цел, както и в превоза и търговията на изделия и средства за ловуване. Тя насърчава, подкрепя и/или прилага всякакви действия, които целят ефективното прилагане на подзаконовата уредба в областта на лова и опазването на фауната в нейните обекти. |

Позовавания на законови, подзаконови и административни разпоредби |

Член 11, пар. 1 и 3 от Постановление № 222 Глава VI от правилата за намеса в горски територии (NIMF), членове 28, 29 и 30 |

Точки за проверка |

5.1.1 Вътрешен правилник 5.1.2 Служебни инструкции за уточняване на забраната на бракониерството и превоза на месо от дивеч 5.1.3 Служебни инструкции за публикуване на евентуалните санкции 5.1.4 Регистър на нарушенията 5.1.5 План за снабдяване с продоволствие |

Показател 5.2: Дърводобивната организация спазва законодателството по отношение на оценките за въздействие върху околната среда и прилага или изисква прилагането на съответните мерки за намаляване на въздействието. |

Позовавания на законови, подзаконови и административни разпоредби |

Указ 0577 от 23 февруари 2005 г. Член 11, пар. 1, 2, от Постановление № 222 от 25 май 2001 г. Членове 3 и 4 от Постановление 0069/MINEP от 08 март 2005 г. Член 16 от тръжната документация на CDE Правила за намеса в горски територии (NIMF) (общо) Членове 17, 79, 82 от Закон 96/12 от 05/08/96 г. относно Рамковия закон за управление на околната среда Ръководство с екологични мерки в областта на дърводобива |

Точки за проверка |

5.2.1 Доклад от инспекция на околната среда 5.2.2 Удостоверение за спазване на екологичните разпоредби 5.2.3 Регистър на екологични нарушения |

ТАБЛИЦА 3 : РАЗРЕШИТЕЛНО ЗА ОПОЛЗОТВОРЯВАНЕ НА ПЪНОВЕТЕ НА ДЪРВЕТАТА (ARB).

Критерий 1: Дърводобивната организация е юридически правоспособна

Показател 1.1: Дърводобивната организация е правно установена и одобрена за извършване на дърводобивна дейност. |

Позовавания на законови, подзаконови и административни разпоредби |

Членове 41и 42 от Закон 94/01 Членове 35, пар. 1, и 36 от Указ 95-531 |

Точки за проверка |

1.1.1 Удостоверение за постоянен адрес (физическо лице) 1.1.2 Търговски регистър, установен в секретариата на компетентния съд (юридическо лице) 1.1.3 Одобрение за извършване на дърводобивна дейност, предоставена от компетентен орган 1.1.4 Извлечение от депозирани отпечатъци от маркировъчен печат в секретариата на компетентния апелативен съд |

Показател 1.2: Дърводобивната организация има разрешително за оползотворяване на дървен материал, издадено от администрацията на горите съгласно закона |

Позовавания на законови, подзаконови и административни разпоредби |

Член 73 от Закон 94/01 Член 110, пар. 1, 2 от Указ 95/531 Циркулярно писмо № 0354/LC/MINFOF/SG/DF/SDAFF/SN |

Точки за проверка |

1.2.1 Документ за проект 1.2.2 Сертификат за екологично съответствие, издаден на ръководителя на проекта от министъра на околната среда. 1.2.3 Писмо от компетентния министър за уточняване на необходимостта от оползотворяване на дървен материал преди изпълнението на проекта 1.2.4 Резултати от проучване на запасите от съответния дървен материал 1.2.5 Уведомления за покана за представяне на тръжни оферти 1.2.6 Акт на междуведомствената комисия за избор на дърводобивна организация като най-добър изпълнител 1.2.7 Фактури за плащане на продажната цена 1.2.8 Разрешително за оползотворяване на дървен материал, издадено от компетентното отговорно лице от администрацията на горите 1.2.9 Уведомление за започване на дейностите |

Показател 1.3: При възлагане на дърводобива на подизпълнител, избраната за подизпълнител дърводобивна организация разполага с документи, които удостоверяват редовността на нейния статут. |

Позовавания на законови, подзаконови и административни разпоредби |

Член 41 и 42 от Закон 94/01 Членове 35, пар. 1; 36 и 140, пар. 1, 2, 3, 4, 5 от Указ 95-531 |

Точки за проверка |

1.3.1 Договор за подизпълнение/партньорство 1.3.2 Разписка за внасяне на одобрен договор в местните органи от министъра на горите 1.3.3 Писмо за одобрение на договора за подизпълнение, издадено от министъра на горите 1.3.4 Търговски регистър, установен в секретариата на компетентния съд 1.3.5 Одобрение за извършване на дърводобивна дейност, предоставена от компетентен орган (по дърводобив) 1.3.6 Извлечение за представяне на маркировъчен печат в секретариата на компетентния съд |

Показател 1.4: Дърводобивната организация не подлежи на мярка за суспендиране или отнемане на одобрение или на правоспособността ѝ от администрацията. |

Позовавания на законови, подзаконови и административни разпоредби |

Членове 130; 131; 132; и 146 от Указ 95-531 |

Точки за проверка |

1.4.1 Регистри/досиета за нарушения, публикувани от компетентните администрации 1.4.2 Регистър на съдебните спорове на местните компетентни служби 1.4.3 Решение за суспендиране от министъра на горите, обосновано и нотифицирано пред пред ответната страна, ако е приложимо. |

Показател 1.5: Дърводобивната организация е изрядна по отношение на общите си данъчни задължения. |

Позовавания на законови, подзаконови и административни разпоредби |

Член 122 от Указ 95-531 Актуализиран Общ данъчен кодекс (дял 1, глава 1; дял 2, глава 1; дял 5, глава 3) Закон за бюджета за 2002/2003 г. и следващи |

Точки за проверка |

1.5.1 Документ за патент 1.5.2 Удостоверение за липса на задължения/дългове от компетентната данъчна служба |

Критерий 2: Дърводобивната организация спазва задълженията си по отношение на дърводобива

Показател 2.1: Дърводобивната организация спазва местоположението на проекта |

Позовавания на законови, подзаконови и административни разпоредби |

Член 4, пар. 1, 2, 3, 4; 6; член 12, пар. 1, 2, и член 13, пар. 1, 2 от Постановление № 222 Формуляри 6, 14 и 17 от PROC Правила за намеса в горски територии (NIMF) |

Точки за проверка |

2.1.1 Документи за проект за установяване на точното местоположение на проекта, одобрени от компетентните отговорни лица на ресорния министър (на земеделието, благоустройството) 2.1.2 Сертификат за проучване на запасите или доклад от мисия за проверка |

Показател 2.2: Дърводобивната организация спазва разрешените количества (брой стволове / прогнозиран обем) в съответствие с указанията в разрешителното. |

Позовавания на законови, подзаконови и административни разпоредби |

Член 6 от Постановление № 222 |

Точки за проверка |

2.2.1 Сертификат за проучване на запасите или доклади от проверка на администрацията на горите |

Показател 2.3: Дърводобивната организация е изрядна по отношение на данъчните си задължения и таксите за дърводобив, свързани с дейността(ите) ѝ. |

Позовавания на законови, подзаконови и административни разпоредби |

Член 73, пар. 2, от Закон 94/01 Членове 122 и 110, пар. 1, от Указ 95-531 Закон за бюджета за 2002/2003 г. и следващи |

Точки за проверка |

2.3.1 Оправдателни документи за плащане на продажната цена (цената от търга + 13 % надбавка) 2.3.2 Оправдателни документи за плащане на всички други такси, предвидени в спецификацията |

Критерий 3: Дърводобивната организация спазва задълженията си по отношение на превоза на дървен материал.

Показател 3.1: Дърводобивната организация гарантира, че дървеният материал, предмет на оползотворяването, се превозва напълно законно и е придружен от всички необходими документи за удостоверяване на законния му произход. |

Позовавания на законови, подзаконови и административни разпоредби |

Членове 127, пар. 1, и 128 от Указ 95-531 |

Точки за проверка |

3.1.1 Защитена товарителница, подписана от компетентния орган на Министерството на горите за превоз на трупи и разтоварени количества по време на транспортирането 3.1.2 Специална декларация върху заверено бордеро от компетентното отговорно лице при превоз с влак 3.1.3 Сертификат за товарене в контейнери от компетентната митническа служба (превоз в контейнери), придружен от отчет за товарене от горските служби на мястото на товарене |

Критерий 4: Дърводобивната организация спазва задълженията си по отношение на социалното осигуряване.

Показател 4.1: Дърводобивната организация спазва задълженията си по отношение на общото трудово право, правото в областта на социалното осигуряване, както и колективните трудови договори в дърводобивния сектор. |

Позовавания на законови, подзаконови и административни разпоредби |

Член 61, пар. 2, и член 62, пар. 2, от Закон № 92/007 от 14 август 1992 г. относно Кодекса на труда. Указ № 2008/2115/РМ от 24 януари 2008 г. относно актуализирането на размера на минимално гарантираната междуотраслова заплата (SMIG) Заповед № 73-17 от 22 май 1973 г. относно организацията на социалното осигуряване Указ 74-26 от 11 януари 1974 г. относно определяне на реда и условията за прилагането на някои разпоредби на Заповед № 73-17 от 22 май 1973 г. за организацията на Националната социалноосигурителна каса Указ № 74-723 от 12 май 1974 г. относно определяне на дължимите социални осигуровки към Националната социалноосигурителна каса (CNPS) по отношение на семейните надбавки и пенсионното осигуряване за старост, инвалидност и смърт Закон № 69-LF-18 от 10 ноември 1969 г. относно създаване на режим за пенсионно осигуряване за старост, инвалидност и смърт, изменен със Закон № 84/007 от 04 юли 1984 г. Постановление № 039/MTPS/IMT за определяне на общи мерки за хигиена и охрана на труда на работното място Постановление № 019/MTPS/SG/CJ от 26 май 1993 г. за определяне на реда и условията за избиране и условията за упражняване на функциите на представителите на работниците Национален колективен трудов договор (от април 2002 г.) на предприятията за дърводобив, преработване на дървесни изделия и свързани дейности Постановление № 11/DEC/DT от 25 май 1978 г. за определяне на реда и условията за свикване и явяване на страните пред инспектора по труда в областта на уреждането на трудови спорове Практически насоки на Международното бюро по труда (МБТ) Закон 64/LF/23 от 13/11/1964 г. за опазване на общественото здраве Закон 98/015 от 14/07/98 относно обектите, определени като опасни, нездравословни и неподходящи Указ № 99/818/PM 09/11/99 г. за определяне на реда и условията за пускане и експлоатация [на горепосочените обекти]. Актуална таблица на заплатите в предприятията за дърводобив, преработване на дървесни изделия и свързани дейности |

Точки за проверка |

4.1.1 Удостоверение за плащане на социалноосигурителни вноски, издадено от Националната социалноосигурителна каса (CNPS) 4.1.2 Регистри на работодателите в 3 екземпляра, номерирани и подписани от компетентния съд или от компетентния инспектор по труда 4.1.3 Вътрешен правилник, заверен от компетентния инспектор 4.1.4 Протоколи от избирането на представителите на работниците 4.1.5 Договор за посещения и обслужване от лекуващ лекар 4.1.6 Акт за създаване на комитет по хигиена и охрана на труда, подписан от